Νέα Έκθεση Αειφορίας του Ομίλου ΗΡΑΚΛΗΣ - STEREA NEWS\nΣτην Έκθεση αυτή παρουσιάζεται η ολοκληρωμένη στρατηγική για τη βιώσιμη ανάπτυξη και τα αποτελέσματά που πέτυχε η εταιρεία κατά το προηγούμενο έτος στους τομείς προτεραιότητάς της. Η Έκθεση αποτελεί την 12η Έκθεση Αειφορίας του Ομίλου ΗΡΑΚΛΗΣ, σηματοδοτώντας τη διαχρονική\nΣτην Έκθεση αυτή παρουσιάζεται η ολοκληρωμένη στρατηγική για τη βιώσιμη ανάπτυξη και τα αποτελέσματά που πέτυχε η εταιρεία κατά το προηγούμενο έτος στους τομείς προτεραιότητάς της.\nΗ Έκθεση αποτελεί την 12η Έκθεση Αειφορίας του Ομίλου ΗΡΑΚΛΗΣ, σηματοδοτώντας τη διαχρονική δέσμευσή της στην προαγωγή της υπεύθυνης επιχειρηματικότητας, μέσω της συνεχούς βελτίωσης των επιδόσεών της στα θέματα σχετικά με το περιβάλλον, την κοινωνία και τη διακυβέρνηση (ESG).\nΕνδεικτικά, το 2019 πέτυχε μείωση των καθαρών εκπομπών CO2 κατά 5,6% ενώ αντίστοιχα οι εκπομπές CO2 ανά τόνο τσιμέντου μειώθηκαν κατά 2,5% σε σχέση με το 2018. Το ίδιο διάστημα σημειώθηκε σημαντική μείωση και στις σημειακές εκπομπές σκόνης κατά 54%.\nΠαράλληλα, στο πλαίσιο των αρχών της κυκλικής οικονομίας, αυνέχισε την υποκατάσταση ορυκτών καυσίμων από εναλλακτικά καύσιμα και φυσικές πρώτες ύλες, κατά επιπλέον 7,3%, με τη χρήση εναλλακτικών καυσίμων το 2019 να ανέρχεται σε 29%. Έτσι βελτιώθηκε περαιτέρω το περιβαλλοντικό αποτύπωμα, συμβάλλοντας παράλληλα στον εθνικό στόχο για μείωση της ταφής των αποβλήτων.\nΣταθερή προτεραιότητά παραμένει η διασφάλιση του υψηλού επιπέδου διαφάνειας και αντικειμενικότητας των Εκθέσεων που δημοσιεύονται. Για το σκοπό αυτό, η Έκθεση Αειφορίας συντάχθηκε και φέτος σύμφωνα με τις απαιτήσεις των GRI Standards, καλύπτοντας μάλιστα τις απαιτήσεις της «εκτενούς επιλογής» (“Comprehensive option”).\nΠάγια δέσμευσή της εταιρείας είναι η διεύρυνση του διαλόγου με τους κοινωνικούς της εταίρους, με γνώμονα την ανάπτυξη δράσεων που δημιουργούν προστιθέμενη αξία και υπηρετούν την προοπτική για ένα καλύτερο, βιώσιμο μέλλον. Στο πλαίσιο αυτό η εταιρεία καλωσορίζει οποιοδήποτε σχόλιο σχετικά με την Έκθεση και την επίδοσή της στα θέματα βιώσιμης ανάπτυξης.\nΤην έκθεση μπορείτε να διαβάσετε εδώ


ΤΟ ΒΗΜΑ ΤΗΣ ΚΥΡΙΑΚΗΣ, συνέντευξη στη δημοσιογράφο Δήμητρα Κρουστάλλη – Νίκη Κ. Κεραμέως\nΤΟ ΒΗΜΑ ΤΗΣ ΚΥΡΙΑΚΗΣ, συνέντευξη στη δημοσιογράφο Δήμητρα Κρουστάλλη\nHome Νέα, Στον Τύπο, Συνεντεύξεις ΤΟ ΒΗΜΑ ΤΗΣ ΚΥΡΙΑΚΗΣ, συνέντευξη στη δημοσιογράφο Δήμητρα Κρουστάλλη\nΠαρουσιάσαμε την προηγούμενη εβδομάδα ένα συνεκτικό, καινοτόμο και υλοποιήσιμο πρόγραμμα που εκτιμούμε ότι υπηρετεί τις αρχές της αξιοκρατίας, της αριστείας και της ισότητας στην πρόσβαση όλων σε μία δημόσια ποιοτική εκπαίδευση. Από τις καινοτομίες που εισάγουμε, θα έδινα ιδιαίτερη έμφαση στην εισαγωγή νέων εκπαιδευτικών θεματικών στο σχολείο (π.χ. εθελοντισμός, οδική συμπεριφορά, πρόληψη και προφύλαξη από φυσικές καταστροφές), στη μεγαλύτερη αυτονομία της σχολικής μονάδας, στην ενίσχυση του επαγγελματικού προσανατολισμού, στη δημιουργία ενός τουλάχιστον πρότυπου και ενός πειραματικού σχολείου σε κάθε περιφερειακή ενότητα της χώρας, στη δυνατότητα απόκτησης κρατικού πιστοποιητικού γλωσσομάθειας και πληροφορικής εντός του σχολείου. Στην επαγγελματική εκπαίδευση και κατάρτιση, εισάγουμε το θεσμό των Πρότυπων Επαγγελματικών Λυκείων με καίρια συνδρομή εκπροσώπων των κοινωνικών εταίρων. Στην τριτοβάθμια εκπαίδευση, προτείνουμε, ενδεικτικά, την αξιοποίηση νέων χρηματοδοτικών εργαλείων, την απόδοση αρμοδιότητας στα Ιδρύματα ως προς τον καθορισμό αριθμού και βάσης εισακτέων, τη σύνδεση αξιολόγησης των Ιδρυμάτων με την κρατική χρηματοδότησή τους, την κατάργηση του ασύλου και των «αιώνιων» φοιτητών.\nΓιατί οι δεξιότητες αυτές θα επιτρέψουν στα παιδιά μας να προσαρμόζονται ευκολότερα και αποτελεσματικότερα σε ένα γρήγορα μεταβαλλόμενο εργασιακό και κοινωνικό περιβάλλον. Σε ένα σύστημα έντασης γνώσης, όπου πληροφορίες και δεδομένα αναπαράγονται ταχύτατα και είναι άμεσα διαθέσιμα, η έμφαση μετατοπίζεται πλέον στην αποτελεσματικότερη ανάλυση, επεξεργασία και εφαρμογή πληροφοριών. Με άλλα λόγια, στην αξιοποίηση της γνώσης. Έτσι και η εκπαίδευση εντοπίζεται περισσότερο στην καλλιέργεια ψηφιακών δεξιοτήτων, που ενισχύουν και συμπληρώνουν τις εγκύκλιες σπουδές, αλλά και στην καλλιέργεια ήπιων δεξιοτήτων, όπως δημιουργικότητα, ερευνητική σκέψη, ομαδική δουλειά, συνθετική ικανότητα. Η στείρα μετάδοση γνώσεων θα έχει εκ των πραγμάτων ολοένα και πιο περιορισμένη χρησιμότητα στο μέλλον.\nΛέτε ότι θα καταργήσετε τον νόμο Γαβρόγλου για την Παιδεία, ωστόσο θα διατηρήσετε το σύστημα των πανελλήνιων εξετάσεων ανέπαφο για δύο χρόνια. Πως το εξηγείτε;\nΥπολαμβάνετε μία αντίφαση, που όμως δεν υπάρχει. Έχουμε πράγματι εξαγγείλει την κατάργηση του ν.4485/2017, γιατί έπληξε καίρια την ανώτατη εκπαίδευση, καταδίκασε τα τριτοβάθμια ιδρύματα σε οπισθοδρόμηση και εσωστρέφεια, εισήγαγε ένα υπερσυγκεντρωτικό ρυθμιστικό πλαίσιο για τα μεταπτυχιακά προγράμματα σπουδών, ενώ επανάφερε το πανεπιστημιακό άσυλο με δραματικές συνέπειες. Ουσιαστικές αλλαγές στο σύστημα των πανελληνίων εξετάσεων, αν και έχουν εξαγγελθεί κατά αντικρουόμενο τρόπο αμέτρητες φορές από τον Υπ. Παιδείας και τον Πρωθυπουργό, δεν έχουν υλοποιηθεί. Εμείς έχουμε δεσμευτεί να μην αιφνιδιάσουμε τη μαθητική κοινότητα στο ζήτημα της εισαγωγής στην τριτοβάθμια εκπαίδευση και να διατηρήσουμε για τουλάχιστον 2 χρόνια το ισχύον σύστημα, το οποίο αν μη τι άλλο διασφαλίζει το αδιάβλητο των εξετάσεων και την αξιοκρατική επιβράβευση των μαθητών. Θεμελιώδης στόχος μας είναι οι αναγκαίες τροποποιήσεις στον πολύπαθο τομέα της Παιδείας να εκκινήσουν από τη βάση της εκπαιδευτικής πυραμίδας, τις ηλικίες 0-6, και εν συνεχεία να προχωρήσουν προς τις ανώτερες βαθμίδες εκπαίδευσης.\nΟ Κυριάκος Μητσοτάκης δεσμεύτηκε ότι θα καταργήσει τον νόμο για το άσυλο. Πως θα αντιμετωπίσετε τις καταλήψεις στα πανεπιστήμια;\nΗ θέση μας είναι ξεκάθαρη και, θεωρούμε, αυτονόητη: αυτεπάγγελτη επέμβαση των αρχών για κάθε αξιόποινη πράξη που λαμβάνει χώρα στα ιδρύματα τριτοβάθμιας εκπαίδευσης. Η έννοια του ασύλου έχει πλέον διαστρεβλωθεί πλήρως, με αποτέλεσμα να παρεμποδίζεται η πρόσβαση στην έρευνα και τη μάθηση, όπως και η ελεύθερη έκφραση και διακίνηση ιδεών. Η Νέα Δημοκρατία είναι αποφασισμένη να εφαρμόσει στο ακέραιο το νόμο, προκειμένου να μπει φρένο στην ραγδαία υποβάθμιση του δημόσιου πανεπιστημίου.\nΑυτό το διάστημα υπάρχει ένα κύμα καταλήψεων στα σχολεία κυρίως της Βόρειας Ελλάδας, κατά της συμφωνίας των Πρεσπών, και μια απόπειρα από ακροδεξιές ομάδες να το καπηλευτούν. Πώς το σχολιάζετε;\nΕίμαστε κάθετα αντίθετοι στις καταλήψεις των σχολείων και αποδοκιμάζουμε σε όλους τους τόνους όσους τις υποκινούν ή τις ενθαρρύνουν. Τα σχολεία πρέπει να μένουν ανοιχτά, υπηρετώντας τη γνώση και την ελευθερία διακίνησης ιδεών. Η θέση μας αυτή κατά των σχολικών καταλήψεων δεν αναιρεί, βεβαίως, τη διαφωνία μας με τη Συμφωνία των Πρεσπών και την ειλημμένη μας απόφαση να την καταψηφίσουμε οποτεδήποτε αυτή έρθει προς ψήφιση στη Βουλή.\nΈχει υπερτονιστεί η θέση σας για την αναθεώρηση του άρθρου 16 αλλά το δημόσιο πανεπιστήμιο αντιμετωπίζει πολλά προβλήματα. Για παράδειγμα τι θα κάνετε με την κατάργηση των ΤΕΙ και την ενσωμάτωση τους στα ΑΕΙ.\nΠρώτο μέλημά μας είναι σαφώς η αναβάθμιση του δημόσιου Πανεπιστημίου, γεγονός που δεν αποκλείει την ύπαρξη ενός παράλληλου στόχου, που είναι η αναθεώρηση του άρθρου 16 του Συντάγματος, ώστε να μπορούν να ιδρυθούν και μη κρατικά και ιδιωτικά πανεπιστήμια. Η συγχώνευση ΑΕΙ και ΤΕΙ, όπως δρομολογείται από την Κυβέρνηση ΣΥΡΙΖΑ-ΑΝΕΛ, εξυπηρετεί μικροκομματικά συμφέροντα, λειτουργώντας εν τέλει διαβρωτικά ως προς το περιεχόμενο και την ποιότητα της επαγγελματικής εκπαίδευσης. Η αναδιάρθρωση του ακαδημαϊκού χάρτη προϋποθέτει αξιολόγηση, διαφάνεια, σαφή ακαδημαϊκά κριτήρια, μελέτες βιωσιμότητας και σκοπιμότητας, συνεκτικό, μακρόπνοο σχεδιασμό.\nΌταν αναλάβουμε τη διακυβέρνηση της χώρας, θα εξετάσουμε τα δεδομένα που θα μας παραδοθούν. Αν έχουν υλοποιηθεί οι συγχωνεύσεις, δεν θα αντιστρέψουμε την πρωτοβουλία αυτή, ως ελάχιστο δείγμα σοβαρότητας, συνέχειας του κράτους και σεβασμού σε φοιτητές και εργαζομένους, που δεν μπορούν να μετατρέπονται σε πειραματόζωα με κάθε αλλαγή Κυβέρνησης. Θα προσπαθήσουμε, όμως, να ενισχύσουμε το περιεχόμενο των σπουδών και τον τεχνολογικό τους χαρακτήρα, πχ εισάγοντας περισσότερα εργαστηριακά μαθήματα.\nΣτην αντιμετώπιση αυτής ακριβώς της παθογένειας αποσκοπούν οι προτάσεις μας για την αποτελεσματικότερη διασύνδεση της τριτοβάθμιας εκπαίδευσης με την αγορά εργασίας. Για αυτό και υποστηρίζουμε σθεναρά, μεταξύ άλλων, τον επαναπροσανατολισμό των προγραμμάτων σπουδών, τη διεύρυνση του θεσμού της πρακτικής άσκησης, τη μεγαλύτερη διάδραση των ιδρυμάτων με τις επιχειρήσεις, ταχύρρυθμα προγράμματα κατάρτισης και επανειδίκευσης με πιστοποίηση βάσει των αναγκών της αγοράς, την έμφαση στον επαγγελματικό προσανατολισμό, όπως και την ενίσχυση της επαγγελματικής εκπαίδευσης σε όλες τις βαθμίδες. Οι έρευνες δείχνουν ότι η Ελλάδα παραμένει ουραγός στην καλλιέργεια των κατάλληλων προσόντων και δεξιοτήτων και στην αντιστοίχιση αυτών με την αγορά εργασίας. Είναι μονόδρομος να το αλλάξουμε.\nΠως θα πείσετε τους εκπαιδευτικούς, που μέχρι τώρα αντιδρούν, να δεχθούν την αξιολόγηση; Σκοπεύετε να τη συνδέσετε με τη μισθοδοσία;\nΗ κοινωνία και οι ίδιοι οι εκπαιδευτικοί είναι ώριμοι να δεχτούν την εισαγωγή ενός συστήματος αξιολόγησης, με διττή στόχευση: αφενός την αυτό-βελτίωση, ιδίως μέσω στοχευμένων προγραμμάτων επιμόρφωσης, αφετέρου την επιβράβευση των καλύτερων, μέσω ταχύτερης μισθολογικής εξέλιξης. Σκοπός είναι η βελτιστοποίηση της ποιότητας του εκπαιδευτικού έργου, προς όφελος των μαθητών αλλά και των ίδιων των εκπαιδευτικών, μέσω της αποτύπωσης και αντιμετώπισης των αδυναμιών της εκπαιδευτικής διαδικασίας και των εκπαιδευτικών δομών, χωρίς βεβαίως τιμωρητικό χαρακτήρα, σε αντίθεση με όσα τεχνηέντως μας προσάπτει η Κυβέρνηση. Πρόκειται για έναν μηχανισμό από τον οποίο μόνο οφέλη μπορεί να αποκομίσει η Παιδεία μας.


Αγια-Σοφιά: Οι χρήσεις της τα τελευταία 1.500 χρόνια - Jo Di\nΑρχική » Αγια-Σοφιά: Οι χρήσεις της τα τελευταία 1.500 χρόνια\nBy Jo Di 13/07/2020 Δεν υπάρχουν Σχόλια1 Min Read\nΩς τι έχει χρησιμοποιηθεί τα τελευταία 1.500 χρόνια η Αγια-Σοφιά;\nΗ Αγία Σοφία ή Αγια-Σοφιά είναι χριστιανικός ναός, ο οποίος στη συνέχεια μετετράπη σε ισλαμικό τέμενος και αργότερα σε μουσείο. Από το 537 (ο ομώνυμος ναός του 360 που είχε ανεγερθεί στο ίδιο σημείο, απαλλοτριώθηκε προς θεμελίωση του υπάρχοντος) μέχρι το 1453 λειτουργούσε ως βυζαντινός χριστιανικός καθεδρικός ναός της πόλης, με εξαίρεση την περίοδο 1204–1261, κατά την οποία ήταν ρωμαιοκαθολικός ναός.\nΜετά την άλωση της Κωνσταντινούπολης μετετράπη σε ισλαμικό τέμενος μέχρι το 1930, ενώ το 1935 σε μουσειακό χώρο (Ayasofya Müzesi). Στις 10 Ιουλίου 2020, ανακοινώθηκε η δεύτερη ιστορικά μετατροπή του σε ισλαμικό τέμενος, από τον Erdogan.\nΟ πίνακας με τις διαφορετικές χρήσεις της Αγιας-Σοφιάς ανά περίοδο:\nΠΕΡΙΟΔΟΣ ΔΙΑΡΚΕΙΑ ΕΙΔΟΣ ΧΡΗΣΗΣ\n537 – 1054 517 χρόνια ΧΡΙΣΤΙΑΝΙΚΟΣ ΝΑΟΣ\n1054 – 1204 150 χρόνια ΟΡΘΟΔΟΞΟΣ ΧΡΙΣΤΙΑΝΙΚΟΣ ΝΑΟΣ\n1204 – 1261 57 χρόνια ΡΩΜΑΙΟΚΑΘΟΛΙΚΟΣ ΧΡΙΣΤΙΑΝΙΚΟΣ ΝΑΟΣ\n1261 – 1453 192 χρόνια ΟΡΘΟΔΟΞΟΣ ΧΡΙΣΤΙΑΝΙΚΟΣ ΝΑΟΣ\n1453 – 1930 477 χρόνια ΙΣΛΑΜΙΚΟ ΤΕΜΕΝΟΣ\n1935 – 2020 85 χρόνια ΜΟΥΣΕΙΟ\n2020 – – ΙΣΛΑΜΙΚΟ ΤΕΜΕΝΟΣ\nPrevious ArticleΡεκόρ στον αριθμό των μετακλητών υπαλλήλων από την κυβέρνηση Μητσοτάκη\nNext Article Κεντρικοί σιδηροδρομικοί σταθμοί Άμστερνταμ και Αθήνας\n44% των ανθρώπων στην Ελλάδα δεν εμπιστεύονται το διαδίκτυο\nJo Di 13/01/2020 1 Min Read\nJo Di 17/05/2020 2 Mins Read\nΔιαβάστε σήμερα στην εφημερίδα “ΤΟ ΘΡΑΣΟΣ” που κυκλοφορεί ΔΗΜΟΣΚΟΠΗΣΗ ΒΟΜΒΑ 4 στους 3 εμπιστεύονται τον…


Δήμαρχος Πύλου Νέστορος Π. Καρβέλας: " Έκκληση σε όλους τους συνδημότες μου να μην μετακινούνται άσκοπα & να τηρούν τα μέτρα προστασίας " - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΑΥΤΟΔΙΟΙΚΗΣΗΠύλος-ΝέστωρΔήμαρχος Πύλου Νέστορος Π. Καρβέλας: ” Έκκληση σε όλους τους συνδημότες μου να μην μετακινούνται άσκοπα & να τηρούν τα μέτρα προστασίας “\nΠιο συγκεκριμένα, το πρόγραμμα των μαζικών τεστ ταχείας διάγνωσης θα ξεκινήσει την Πέμπτη 7 Ιανουαρίου 2021, στις 8:30 π.μ. στο Κεντρικό Ιατρείο της Κοινότητας Κουκουνάρας, ενώ την ίδια ημέρα στις 12 μ. τα τεστ θα συνεχιστούν στο Ιατρείο της Κοινότητας Σουληναρίου. Την Τρίτη 12 Ιανουαρίου στις 9:30 π.μ. η εξέταση ταχείας διάγνωσης για κορονοϊό, θα πραγματοποιηθεί στο Δημαρχείο στην Πύλο. Η επιχείρηση θα διεξαχθεί από κλιμάκιο του Ε.Ο.Δ.Υ., ενώ οι ημερομηνίες έχουν επιλεγεί με βάση την ημερομηνία εμφάνισης των κρουσμάτων και τον υπολογισμό χρονικής περιόδου μέχρι την επώαση του ιού. Στόχος είναι τα τεστ να καλύψουν όλους όσοι ζουν και εργάζονται στις περιοχές αυτές. Ταυτόχρονα πραγματοποιούνται οι απαιτούμενες απολυμάνσεις, ενώ η επιχείρηση θα επεκταθεί και σε άλλες περιοχές του Δήμου, εφόσον χρειαστεί.\nTags:ΔΗΜΟΣ ΠΥΛΟΥ-ΝΕΣΤΟΡΟΣΚΟΡΩΝΟΪΟΣΠΑΝΑΓΙΩΤΗΣ ΚΑΡΒΕΛΑΣ


21 04 2017 | 19:29\nΟ ρόλος της πυρηνικής ενέργειας στο μελλοντικό μείγμα της Γαλλίας είναι το κυρίαρχο θέμα στις ενεργειακές πολιτικές των τριών επικρατέστερων υποψηφίων για την προεδρία, Φρασουά Φιγιόν, Μαρίν Λε Πεν και Εμμανουέλ Μακρόν. Καθώς η Γαλλία προμηθεύεται ένα τεράστιο μέρος του ηλεκτρισμού της μέσω πυρηνικών μονάδων και από τη στιγμή που είναι μια από τις πιο σημαντικές αγορές στην Ευρώπη, η όλη συζήτηση δεν θα μπορούσε να μας αφήνει αδιάφορους.\nΘυμίζουμε ότι το φετινό χειμώνα, το γεγονός ότι ορισμένες πυρηνικές μονάδες στη Γαλλία τέθηκαν εκτός λειτουργίας για συντήρηση ήταν η αφετηρία για μια ενεργειακή κρίση που επηρέασε σχεδόν το σύνολο των κρατών της Ε.Ε. υπό το βάρος και του κύματος ψύχους που χτύπησε την ήπειρο.\nΌπως αναφέρει η S&P Global Platts σε σχετική έκθεση για την ενεργειακή πολιτική των τριών υποψηφίων, ο επόμενος πρόεδρος θα είναι ο πρώτος από τον Ζακ Σιράκ που θα εγκαινιάσει πυρηνικό σταθμό, αλλά θα κληθεί ταυτόχρονα να αποφασίσει για την τύχη παλαιών μονάδων, ηλικίας 40 ετών. Η Γαλλία είναι αντιμέτωπη με μια δύσκολη επιλογή, καθώς η επέκταση της ζωής τους είναι ακριβή, όμως ακριβό είναι και το κλείσιμο.\nΑς πάμε, όμως, να δούμε τις θέσεις των τριών υποψηφίων:\nΟ Μακρόν τάσσεται υπέρ του περιορισμού του ρόλου της πυρηνικής ενέργειας και στηρίζει το στόχο της τωρινής κυβέρνησης για μερίδιο 50% ως το 2025 από 75% σήμερα. Επίσης, επιθυμεί το κλείσιμο του γηραιού σταθμού Φέσενχαϊμ, ισχύος 1.840 μεγαβάτ. Η απόφαση της τωρινής κυβέρνησης είναι να κλείσει ο σταθμός όταν λειτουργήσει η μονάδα Φλαμανβίλ-3, ώστε να διατηρηθεί η ελάχιστη επιτρεπόμενη ισχύς των πυρηνικών σταθμών της χώρας στα 63,2 γιγαβάτ.\nΣτον τομέα του άνθρακα, ο Μακρόν επιθυμεί κλείσιμο των λιγνιτικών μονάδων ως το 2021 και στις ΑΠΕ είναι υπέρ του τωρινού στόχου για διπλάσια αιολικά και φ/β ως το 2022. Παράλληλα, τάσσεται ενάντια στο σχιστολιθικό αέριο και ποντάρει στις μπαταρίες για αποθήκευση ενέργειας και εξισορρόπηση του ηλεκτρικού δικτύου.\nΗ εκτίμηση των συντακτών της έκθεσης είναι ότι «οι πολιτικές του Μακρόν θα διευρύνουν το δομικό έλλειμμα στον ηλεκτρισμό της Γαλλίας, ιδίως στις χειμερινές αιχμές, καθώς προβλέπει κλείσιμο πυρηνικών και λιγνιτικών μονάδων».\nΟ Φιγιόν θέλει να διατηρήσει το μερίδιο της πυρηνικής ενέργειας στο 75% μέσω της επέκτασης της διάρκειας ζωής των παλαιών σταθμών, όπως το Φέσενχαϊμ. Θεωρεί ότι το κλείσιμο των πυρηνικών μονάδων είναι μια «δογματική επιλογή που θίγει τα συμφέροντα της Γαλλίας».\nΣτις ΑΠΕ, επιθυμεί περισσότερους διαγωνισμούς και μείωση των επιδοτήσεων, ενώ δεν έχει τοποθετηθεί για τον τομέα του άνθρακα. Παράλληλα, τάσσεται υπέρ του σχιστολιθικού αερίου και της κατασκευής ηλεκτρικών διασυνδέσεων.\nΗ Λε Πεν είναι επίσης υπέρ της πυρηνικής ενέργειας και παράλληλα επιθυμεί την επιστροφή της EDF στον πλήρη έλεγχο του Δημοσίου.\nΣτις ΑΠΕ είναι κάθετα αντίθετη με την αιολική ενέργεια και στηρίζει τις υπόλοιπες ΑΠΕ αρκεί να είναι «γαλλικές». Παράλληλα, στηρίζει την εξοικονόμηση ενέργειας και τον περιορισμό της εξάρτησης από εισαγωγές.\nΓια τον άνθρακα δεν έχει εκφράσει θέση, αλλά είναι ενάντια στο σχιστολιθικό αέριο.\nΣχετικά με όλα τα παραπάνω, έχει δηλώσει ότι «η Γαλλία χρειάζεται ένα νέο πατριωτικό μοντέλο έξυπνου προστατευτισμού».\nΚλειδί η επάρκεια εφοδιασμού\nΑυτό που ενδιαφέρει ιδιαίτερα την υπόλοιπη Ευρώπη είναι η επάρκεια εφοδιασμού του γαλλικού συστήματος κατά τους χειμερινούς μήνες. Το Platts εκτιμά ότι το γαλλικό σύστημα είναι ιδιαίτερα ευαίσθητο στο ψύχος και κάθε φορά που η θερμοκρασία μειώνεται κατά 1 βαθμό Κελσίου, οι ανάγκες για ηλεκτρισμό αυξάνονται κατά 2,4 γιγαβάτ. Όπως προσθέτει, οι εποχιακές διακυμάνσεις εξισορροπούνται κυρίως μέσω του διασυνοριακού εμπορίου, το οποίο έχει δυναμικότητα 15 γιγαβάτ και έχει προγραμματιστεί επέκτασή του.\nΟι εξομοιώσεις του γαλλικού διαχειριστή, RTE, έδειξαν ότι σε περιπτώσεις έντονου χειμερινού ψύχους, η χώρα μπορεί να εισάγει στην πράξη μόνο 11 γιγαβάτ, ενώ το καλοκαίρι μπορεί να εξάγει πάνω από 10 γιγαβάτ. Σε ετήσια βάση, το Platts αναμένει ότι η Γαλλία θα γίνει καθαρός εισαγωγέας ηλεκτρικής ενέργειας ως το 2030. «Αυτό έχει να κάνει με την ανάπτυξη των ΑΠΕ στις γειτονικές αγορές, αλλά και με την απόσυρση των πυρηνικών στη Γαλλία», σημείωσε.\nΩς εκ τούτου, η έκθεση καταλήγει στο ότι τα ενεργειακά ζητήματα δεν πρόκειται να παίξουν μεγάλο ρόλο σε αυτές τις εκλογές, όμως θα επηρεάσουν σημαντικά τα τεκτενόμενα στην ευρωπαϊκή αγορά στα επόμενα χρόνια.\nΓαλλία: Yπό αυξημένη παρακολούθηση πυρηνικός σταθμός της EDF\nΧ. Φλουδόπουλος: Τι είπαν με κλειστές τις κάμερες Έλληνες και Γάλλοι επιχειρηματίες\nΑυξημένη η παραγωγή των πυρηνικών στη Γαλλία τον Αύγουστο\nΗ Γαλλία θα απαγορεύσει την εξόρυξη πετρελαίου και φυσικού αερίου μετά το 2040


H Google ενδέχεται να κυκλοφορήσει δύο Nexus φέτος - Techmaniacs\nΑρχική Smartphones Android H Google ενδέχεται να κυκλοφορήσει δύο Nexus φέτος\nΠολλές πληροφορίες κυκλοφορούν σχετικά με το Nexus X και το Moto S, οι οποίες είναι σχεδόν οι ίδιες συσκευές με ελαφρώς διαφορετικό software και ίσως διαφορετικές κάμερες. Την τελευταία εβδομάδα, μάθαμε ότι υπάρχουν δυο συσκευές Moto S υπό δοκιμή, κάτι που δείχνει πως η Google είναι πιθανό να κυκλοφορήσει δυο Nexus smartphones φέτος.\nΌπως μάθαμε, υπάρχουν υπό δοκιμή δύο μοντέλα Moto S, ένα 5,9 ιντσών και ένα 5,2 ιντσών και το ποιο θα κυκλοφορήσει θα εξαρτηθεί απ την αντίδραση του κόσμου στο Moto X+1. Σύμφωνα με μια πηγή, είναι πιθανόν η Google να αποσύρει τις μη χρησιμοποιημένες συσκευές. Το βασικό Nexus X έχει ήδη προκαθοριστεί να είναι 5,9 ίντσες, όπως αναφέραμε νωρίτερα. Όμως αν η Motorola κυκλοφορήσει την 5,9 ιντσών έκδοση του Moto S, τότε η Google είναι πιθανό να χρησιμοποιήσει τις μονάδες της 5,2 ιντσών έκδοσης σαν μια δεύτερη έκδοση του Nexus.\nΑυτό θα εξηγούσε γιατί συνεχώς υπάρχουν διαρροές από δω κι από κει για ένα Nexus 5,2 ιντσών, αλλά ακόμα περισσότερες για ένα 5,9 ιντσών Nexus Χ. Έτσι λοιπόν, μαζί με το Halloween μπορεί ξαφνικά να δούμε δυο Nexus να κυκλοφορούν, καθώς επίσης και το tablet Nexus 8.9 στο Google Play Store. Χωρίς αμφιβολία, θα έχουμε περισσότερες πληροφορίες καθώς πλησιάζει ο καιρός, αλλά σίγουρα αυτό είναι κάτι που θα πρέπει να έχουμε στο νου μας.\nΠροηγούμενο άρθροSamsung Galaxy Note 4: Κατεβάστε το πρώτο wallpaper της συσκευής!\nΕπόμενο άρθροiPhone 6 και iWatch ενδέχεται να ανακοινωθούν παρέα στις 9 Σεπτεμβίου\nGoogle Nexus 6 (mock up): Συγκρίνεται με Galaxy Note 4, iPhone 6, Nexus 5 και πολλά άλλα\nΑυτό είναι το επόμενο Nexus Smartphone (;)\nNexus 5 (2014) η ονομασία του επόμενου Nexus σύμφωνα με GFXBench, θα τρέχει Android Lion!!!\nNexus X: Εμφανίζεται σε κατάστημα με 5.2 ίντσες οθόνη και Snapdragon 805!\nNexus X: Πέρασε από το AnTuTu και μας αποκάλυψε τα χαρακτηριστικά του


Κως: Για δύο χρόνια χωρίς ΕΝΦΙΑ οι πληγέντες\nΕΙΔΗΣΕΙΣ 22/07/2017 - 12:05 | Author: Newsroom\nΗ υφυπουργός Οικονομικών, Κατερίνα Παπανάτσιου, ανακοίνωσε ότι για 2 χρόνια δεν θα πληρώνεται ο ΕΝΦΙΑ για τα κτίρια που έχουν υποστεί ζημιές στην Κω από τον τελευταίο σεισμό.\nΜιλώντας στην τηλεόραση του ΣΚΑΪ σήμερα το πρωί, προανήγγειλε επίσης παράταση για 6 μήνες στην πληρωμή των ληξιπροθέσμων οφειλών των επιχειρήσεων του νησιού.\nΣήμερα το πρωί αναμένεται να γίνει η καθοριστική αυτοψία στο λιμάνι του νησιού όπου έχει υποστεί σοβαρές ζημιές από τους ειδικούς λιμενολόγους – μηχανικούς και τους καθηγητές του Πολυτεχνείου αλλά και τους ιδιώτες επιστήμονες που έχουν μεταβεί στο νησί.\nΠαράλληλα θα γίνουν και υποβρύχιες λήψεις από δύτες για να υπάρχει σαφής εικόνα της ζημιάς.\nΠροκειμένου ωστόσο να μην αποκοπεί το νησί ακτοπλοϊκά από τον Πειραιά, ως προσωρινή λύση προκρίθηκε να δένουν τα πλοία στο λιμάνι της Κεφάλου και από εκεί, οι ταξιδιώτες με ΚΤΕΛ θα μεταβαίνουν στην πόλη της Κω.\nNews Tag: ΕΝΦΙΑΚΩΣΠΛΗΡΩΜΗ


Πυροβολώντας έναν ελέφαντα – Τέταρτος Κόσμος\nΑυτή η κατάσταση με μπέρδευε και με στενοχωρούσε. Την εποχή εκείνη είχα ήδη σχηματίσει την άποψη ότι ο ιμπεριαλισμός είναι κακό πράγμα – όσο γρηγορότερα τα βροντούσα κι έφευγα, τόσο το καλύτερο. Θεωρητικά –και κρυφά, βέβαια– ήμουν εντελώς υπέρ των Βιρμανών κι εντελώς εναντίον των καταπιεστών τους, των Βρετανών. Όσο για τη δουλειά που έκανα, τη μισούσα πολύ περισσότερο απ’ όσο θα μπορέσω ποτέ να το εκφράσω. Σ’ ένα τέτοιο πόστο, βλέπεις από κοντά τη βρωμοδουλειά της Αυτοκρατορίας. Οι ταλαίπωροι κρατούμενοι, στριμωγμένοι στα ελεεινά κλουβιά των φυλακών, τα μουντά, φοβισμένα πρόσωπα των βαρυποινιτών, τα πληγιασμένα πισινά όσων είχαν ξυλοκοπηθεί με ραβδιά από μπαμπού – όλ’ αυτά με πλάκωναν μ’ ένα αβάσταχτο αίσθημα ενοχής. Αλλά δεν υπήρχε τρόπος να ξεφύγω. Ήμουνα πολύ νέος και με λειψή μόρφωση, έπρεπε λοιπόν να συλλογιέμαι τα προβλήματά μου μέσα στην απόλυτη σιωπή που επιβάλλεται σε κάθε Άγγλο στην Ανατολή. Δεν ήξερα καν ότι η Βρετανική Αυτοκρατορία πεθαίνει, ούτε ότι είναι κατά πολύ καλύτερη από τις νεότερες αυτοκρατορίες που πρόκειται να την αντικαταστήσουν. Το μόνο που ήξερα είναι ότι βρισκόμουνα παγιδευμένος ανάμεσα στο μίσος μου για την αυτοκρατορία που υπηρετούσα και στην οργή μου για τα μικρά μοχθηρά τέρατα που προσπαθούσαν να κάνουν τη δουλειά μου ανέφικτη. Με το ένα κομμάτι του μυαλού μου, πίστευα ότι το Βρετανικό Ρατζ ήταν μια ακατάβλητη τυραννία, κάτι που θα κρατούσε παράλυτη, στους αιώνες των αιώνων, τη θέληση των υποταγμένων λαών – με ένα άλλο κομμάτι του μυαλού μου σκεφτόμουνα ότι η μεγαλύτερη απόλαυση στον κόσμο θα ήταν να καρφώσω την ξιφολόγχη μου στα άντερα κάποιου βουδιστή μοναχού. Τέτοια αισθήματα αποτελούν φυσιολογικά υποπροϊόντα του ιμπεριαλισμού. Ρωτήστε οποιονδήποτε αγγλοϊνδό υπάλληλο θέλετε, αν τύχει να τον βρείτε εκτός υπηρεσίας.\nΚάποια μέρα συνέβη κάτι που, με έμμεσο τρόπο, ήταν ενδεικτικό. Ένα ασήμαντο περιστατικό καθεαυτό, μου έδωσε όμως να καταλάβω μ’ ένα τρόπο που μου είχε ξεφύγει ως τότε την πραγματική φύση του ιμπεριαλισμού – τα πραγματικά κίνητρα με τα οποία λειτουργούν οι δεσποτικές κυβερνήσεις. Κάποιο πρωί, νωρίς, ο ανθυπαστυνόμος ενός τμήματος στην άλλη άκρη της πόλης μού τηλεφώνησε και μου είπε ότι ένας ελέφαντας ρήμαζε το παζάρι. Μήπως θα μπορούσα να πάω εκεί και να κάνω κάτι; Δεν είχα ιδέα τι θα μπορούσα να κάνω, ήθελα όμως να δω τι συνέβαινε – ανέβηκα λοιπόν στο πόνι μου και ξεκίνησα. Πήρα μαζί την καραμπίνα μου, μια παλιά Γουίντσεστερ 44, πολύ μικρό όπλο για να σκοτώσει ελέφαντα, σκέφτηκα όμως ότι ο θόρυβος της ντουφεκιάς θα μπορούσε, εν ανάγκη, να τον τρομάξει. Διάφοροι Βιρμανοί με σταμάτησαν στο δρόμο και μου μίλησαν για τα κατορθώματα του ελέφαντα. Δεν ήταν άγριος ελέφαντας, φυσικά, αλλά ένα εξημερωμένο ζώο που το είχε πιάσει η «μανία» του. Τον είχαν αλυσοδέσει, όπως κάνουν πάντα στους εξημερωμένους ελέφαντες όταν περιμένουν να τους έρθει η «μανία» τους, όμως την προηγούμενη νύχτα είχε κατορθώσει να σπάσει την αλυσίδα του και να το σκάσει. Ο μαχούτ του, ο μοναδικός άνθρωπος που μπορούσε να τον κάνει καλά όταν βρισκόταν σ’ αυτή την κατάσταση, έτρεξε να τον βρει, φαίνεται όμως ότι είχε πάρει λάθος κατεύθυνση και πρέπει να βρισκόταν τώρα δώδεκα ώρες δρόμο μακριά ενώ, το πρωί, ο ελέφαντας είχε εμφανιστεί και πάλι, ξαφνικά, στην πόλη. Οι Βιρμανοί δεν είχαν όπλα και ήταν ανίσχυροι απέναντί του. Είχε ήδη καταστρέψει κάποιου την καλύβα από μπαμπού, είχε ξεκάνει μια γελάδα και είχε κάνει ντου στους πάγκους των μανάβηδων, καταβροχθίζοντας τα φρούτα. Συναντήθηκε με το σκουπιδιάρικο του δήμου και, αφού ο οδηγός του το παράτησε και το ’βαλε στα πόδια, εκείνος το αναποδογύρισε και το κοπάνησε για τα καλά.\nΟ βιρμανός ανθυπαστυνόμος και μερικοί ινδοί χωροφύλακες με περίμεναν στη συνοικία όπου είχαν δει τον ελέφαντα. Ήταν μια φτωχογειτονιά, ένας λαβύρινθος από τρισάθλια μπαμπουδένια καλύβια, σκεπασμένα με φοινικόκλαδα, που σκαρφάλωνε φιδογυριστά σε μια απότομη πλαγιά. Είχε, θυμάμαι, συννεφιά και κουφόβραση, ήμασταν στην αρχή της εποχής των βροχών. Αρχίσαμε να ρωτάμε τον κόσμο πού είχε πάει ο ελέφαντας και, όπως συνήθως, δεν κατορθώναμε να μάθουμε καμιά θετική πληροφορία. Πάντα έτσι γίνεται στην Ανατολή – μια ιστορία ακούγεται πάντα αρκετά ξεκάθαρη από μακριά, όσο όμως πλησιάζεις στο σκηνικό των γεγονότων τόσο πιο αόριστα γίνονται τα πράγματα. Κάποιοι λέγανε ότι ο ελέφαντας πήγε αποδώ, κάποιοι λέγανε ότι ο ελέφαντας πήγε αποκεί, άλλοι ορκίζονταν ότι δεν είχαν ακούσει τίποτα για κανένα ελέφαντα. Το είχα σχεδόν πάρει απόφαση ότι όλη η υπόθεση ήταν ένα μάτσο ψέματα, όταν ακούστηκαν κραυγές, όχι μακριά μας. Ήταν μια βαριά, ταραγμένη φωνή: «Φύγε παιδί! Φύγε αμέσως!» και, στη γωνία μιας καλύβας, πρόβαλε μια γριά με μια βίτσα στο χέρι, που απόδιωχνε ένα τσούρμο γυμνά παιδιά. Την ακολουθούσαν μερικές γυναίκες που πλατάγιζαν τη γλώσσα τους ή σκούζανε – υπήρχε προφανώς κάτι που δεν έπρεπε να το δουν τα παιδιά. Έστριψα στην καλύβα κι αντίκρισα, ξαπλωμένο στη λάσπη, το πτώμα ενός άντρα. Ήταν Ινδός, ένας μαύρος δραβίδης κούλης, μισόγυμνος, και δεν πρέπει να είχε πολλή ώρα πεθαμένος. Μου είπανε ότι ο ελέφαντας τον πέτυχε ξαφνικά, στρίβοντας στη γωνία της καλύβας, τον άρπαξε με την προβοσκίδα του, πάτησε με το πόδι την πλάτη του και τον κάρφωσε στο χώμα. Ήταν η εποχή των βροχών και το έδαφος ήταν μαλακό, έτσι είχε ανοίξει με το σώμα του ένα χαντάκι ίσαμ’ ένα πόδι βαθύ και δυο γιάρδες μακρύ. Έστεκε μπρούμυτα, με τα χέρια ανοιγμένα και το κεφάλι απότομα στριμμένο στο πλάι. Το πρόσωπό του ήταν σκεπασμένο με λάσπη, τα μάτια του ορθάνοιχτα, τα δόντια του ακάλυπτα και σφιγμένα σε μια γκριμάτσα ανείπωτης αγωνίας. (Επ’ ευκαιρία, μη μου μιλήσετε ποτέ για γαλήνιους νεκρούς. Όλα τα πτώματα που έχω δει είχαν φρικιαστική όψη.) Η πίεση από το πόδι του παχύδερμου είχε ξεκολλήσει το πετσί από την πλάτη του έτσι όπως γδέρνουμε ένα κουνέλι. Αμέσως μόλις είδα το πατημένο λείψανο, έστειλα ένα χωροφύλακα στο σπίτι ενός φίλου, εκεί κοντά, για να δανειστεί ένα ντουφέκι για ελέφαντες. Είχα ήδη ξαποστείλει το πόνι μου – δεν ήθελα να αφηνιάσει και να με ρίξει κάτω μόλις μύριζε τον ελέφαντα.\nΟ χωροφύλακας γύρισε σε λίγα λεφτά μ’ ένα ντουφέκι και πέντε φυσίγγια ενώ στο μεταξύ είχαν έρθει κάποιοι Βιρμανοί για να μας πουν ότι ο ελέφαντας βρισκόταν στους ορυζώνες, λίγες εκατοντάδες γιάρδες πιο πέρα. Μόλις ξεκίνησα για κει, πραχτικά ολόκληρος ο πληθυσμός της συνοικίας παράτησε τα καλύβια του και μ’ ακολούθησε. Είχαν δει το ντουφέκι να καταφτάνει και τώρα φώναζαν όλοι τους, γεμάτοι ενθουσιασμό, ότι πήγαινα να σκοτώσω τον ελέφαντα. Δεν είχαν δείξει ιδιαίτερο ενδιαφέρον για το παχύδερμο όταν εκείνο ξεπάτωνε τα σπίτια τους, τώρα όμως που πήγαινα να το πυροβολήσω, ήταν διαφορετικά. Γι’ αυτούς σήμαινε λίγη διασκέδαση, όπως θα ήταν και για ένα πλήθος Άγγλων – κι έπειτα ορέγονταν το κρέας του. Αυτό μ’ έκανε να νιώθω κάπως άβολα. Δεν σκόπευα να πυροβολήσω τον ελέφαντα –είχα ζητήσει να φέρουν το όπλο μόνο και μόνο για να υπερασπίσω τον εαυτό μου, αν χρειαζόταν– κι είναι πάντα εκνευριστικό να έχεις ένα πλήθος στο κατόπι σου. Κατηφόρισα το λόφο, μοιάζοντας και νιώθοντας ηλίθιος, με το ντουφέκι στον ώμο και μια παρδαλή στρατιά να πυκνώνει ολοένα πίσω μου. Στο κάτω μέρος, εκεί που βγαίναμε απ’ τα καλύβια, υπήρχε ένας χαλικοστρωμένος δρόμος και πίσω του ένας λασπότοπος προορισμένος για ορυζώνες, ίσαμε χίλιες γιάρδες φάρδος, όχι ακόμα οργωμένος αλλά βαριά ποτισμένος από τις πρώτες βροχές και με σκόρπιες συστάδες από αγριόχορτα εδώ κι εκεί. Ο ελέφαντας στεκόταν ογδόντα γιάρδες πέρα από το δρόμο, με την αριστερή του πλευρά στραμμένη προς το μέρος μας. Δεν έδωσε την παραμικρή σημασία στο πλήθος που τον πλησίαζε. Ξερίζωνε δεμάτια από χορτάρι, τα τίναζε πάνω στα γόνατά του για να καθαριστούν απ’ το χώμα και τα μπούκωνε στο στόμα του.\nΑλλά, τη στιγμή εκείνη, στράφηκα και κοίταξα το πλήθος που με είχε ακολουθήσει. Ήταν πολύς κόσμος, τουλάχιστον δυο χιλιάδες άτομα και συνέχιζαν να έρχονται κι άλλοι. Είχαν κλείσει το δρόμο, σε μεγάλη απόσταση, κι απ’ τη μια κι απ’ την άλλη μεριά. Κοίταξα αυτή τη θάλασσα από κίτρινα μούτρα πάνω από πολύχρωμα και φανταχτερά ρούχα, μούτρα χαρούμενα και ξαναμμένα για τούτη τη μικρή διασκέδαση, γεμάτα σιγουριά ότι ο ελέφαντας έμελλε να πυροβοληθεί. Με κοιτούσαν έτσι όπως θα παρακολουθούσαν ένα ταχυδαχτυλουργό που ετοίμαζε την παράστασή του. Δεν με συμπαθούσαν, όμως με το θαυματουργό ντουφέκι στο χέρι άξιζε για λίγο τον κόπο να με χαζέψουν. Και ξαφνικά συνειδητοποίησα ότι, τελικά, έπρεπε να πυροβολήσω τον ελέφαντα. Αυτό περίμενε ο κόσμος από μένα, άρα αυτό έπρεπε να κάνω – ένιωθα δυο χιλιάδες θελήσεις που με σπρώχνανε προς αυτό, ακαταμάχητα. Κι ήταν εκείνη ακριβώς τη στιγμή, έτσι όπως έστεκα εκεί με το ντουφέκι στα χέρια, που κατάλαβα για πρώτη φορά την κενότητα, τη ματαιότητα της κυριαρχίας του λευκού στην Ανατολή. Ορίστε λοιπόν εγώ, ο λευκός με το ντουφέκι του, μπροστά στο άοπλο πλήθος των ιθαγενών – φαινομενικά ο πρωταγωνιστής του έργου, στην πραγματικότητα όμως μόνο μια άβουλη μαριονέτα που άγεται και φέρεται από τη θέληση αυτών των κίτρινων μούτρων πίσω μου. Κατάλαβα τη στιγμή εκείνη ότι, όταν ο λευκός γίνεται τύραννος, εκείνο που καταστρέφει είναι η δική του ελευθερία. Γίνεται ένα είδος κούφιου κι επιτηδευμένου ανδρείκελου, η συμβατική φιγούρα ενός σαχίμπ. Προϋπόθεση της εξουσίας του είναι ότι θ’ αφιερώσει όλη του τη ζωή στην προσπάθεια να εντυπωσιάσει τους «ιθαγενείς», επομένως, σε κάθε κρίσιμη στιγμή, πρέπει να κάνει εκείνο που προσδοκούν από αυτόν οι «ιθαγενείς». Φοράει μια μάσκα και το πρόσωπό του αναπτύσσεται έτσι ώστε να προσαρμοστεί πάνω της. Έπρεπε να πυροβολήσω τον ελέφαντα. Είχα δεσμευτεί να το κάνω όταν έστειλα να μου φέρουν το ντουφέκι. Ένας σαχίμπ πρέπει να φέρεται σαν σαχίμπ, πρέπει να δείχνει αποφασισμένος, να ξέρει τι έχει στο νου του και να ενεργεί με σιγουριά. Να έχω έρθει όλο αυτό το δρόμο, με το ντουφέκι στο χέρι, με δυο χιλιάδες ανθρώπους να με ακολουθούν πιστά, και μετά να γυρίσω απλώς πίσω, άπραχτος και άδοξα – α, όχι, αυτό ήταν αδύνατο. Το πλήθος θα με περιγελούσε. Και ολόκληρη η ζωή μου, η ζωή κάθε λευκού στην Ανατολή, ήταν ένας αδιάκοπος αγώνας ενάντια στον κίνδυνο του χλευασμού.\nΥπήρχε μόνο μια εναλλαχτική. Έβαλα τα φυσίγγια στο γεμιστήρα και ξάπλωσα στο δρόμο για να σκοπεύσω καλύτερα. Το πλήθος σώπασε ξαφνικά κι ένας βαθύς και σιγανός στεναγμός ικανοποίησης βγήκε από εκατοντάδες λαρύγγια, σάμπως από θεατές που έβλεπαν επιτέλους την αυλαία του θεάτρου να σηκώνεται. Θα είχαν, λοιπόν, τη μικρή τους διασκέδαση. Το ντουφέκι ήταν ένα ωραίο γερμανικό κομμάτι με διόπτρα. Δεν ήξερα τότε ότι, όταν πυροβολείς ελέφαντα, πρέπει να σημαδεύεις σάμπως να ήθελες να πετύχεις μια φανταστική βέργα που πηγαίνει από τη μία στην άλλη τρύπα των αυτιών του. Έπρεπε, επομένως, καθώς είχα τον ελέφαντα σε προφίλ, να σημάδευα κατευθεία στην τρύπα του αυτιού του. Απεναντίας σκόπευσα κάμποσες ίντσες πιο μπροστά, πιστεύοντας ότι κάπου εκεί θα ήταν ο εγκέφαλός του.\nΤο δοκίμιο, ή διήγημα αν προτιμάτε, «Shooting an Elephant» δημοσιεύτηκε στο λογοτεχνικό και αντιφασιστικό περιοδικό New Writing το φθινόπωρο του 1936. Απ’ ό,τι φαίνεται γράφτηκε επιτούτου γι’ αυτή τη δημοσίευση, επομένως λίγους μόνο μήνες πριν ο Όργουελ φύγει για την Καταλονία.\nΟ James Scott και η aqua τράβηξαν την προσοχή μου στο κείμενο αυτό, στις αρχές τούτης της χρονιάς. Αυτή η μετάφραση έγινε στις 24-25 Ιουλίου στο Πίσω Λιβάδι – είναι επομένως αφιερωμένη στην παρέα εκεί.\nPosted in Βιρμανία,αποικιοκρατία\nPrevious PostΗ Μεσοαμερική ενός σπαρτακιστήNext PostΤρεις μνήμες


Με δηλώσεις του ο Ντάνι Ζάουσνερ, διευθυντής της αμερικανικής ομοσπονδίας τένις, που διοργανώνει το US Open, έκανε σαφές ότι το κορυφαίο τουρνουά, που φιλοξενείται κάθε χρόνο στη Νέα Υόρκη, θα διεξαχθεί στις προβλεπόμενες ημερομηνίες.\nΗ ανακοίνωση έγινε κατά την διάρκεια συνέντευξης Τύπου, στον περιβάλλοντα χώρο του σταδίου όπου διεξάγεται το περίφημο Grand Slam, το οποίο έχει μετατραπεί σε νοσοκομείο προκειμένου να υποδεχθεί ασθενείς του κορωνοϊού.\nΌπως χαρακτηριστικά πρόσθεσε, στις 24 Αυγούστου θα διεξαχθούν οι αγώνες του πρώτου προκριματικού γύρου: «Θα συνεχίσουμε να εργαζόμαστε κάθε ημέρα σαν να πρόκειται να γίνει το τουρνουά. Και σε πέντε μήνες, ελπίζουμε να έχουμε την ευτυχία να δούμε τους παίκτες να προπονούνται και να παίζουν σε αυτά τα γήπεδα.»\nΚορωνοϊός: Η δωρεά του Φέντερερ στους Ελβετούς\nΑναβολή και στο Roland Garros\nΗ καυτή τενίστρια Genie Bouchard ζητά αγόρι για την καραντίνα\nΤένις ΗΠΑ Sports Κορωνοϊός


Αμέλια Αναστασάκη: «Στο λεξιλόγιο μου δεν υπάρχει θυσία για ότι αγαπάς» | Gossip-tv.gr\nΑμέλια Αναστασάκη: «Στο λεξιλόγιο μου δεν υπάρχει θυσία για ότι αγαπάς»\nΗ Αμέλια Αναστασάκη σε συνέντευξή της μίλησε για την κόρη της αλλά και για την ανασφάλεια που υπάρχει στη δουλειά της.\nΤι θυσιάζετε για χάρη της καριέρας αλλά και της μικρής κόρης σας;\n«Στο λεξιλόγιο μου δεν υπάρχει θυσία για ότι αγαπάς. Αγαπώ την κόρη μου, είναι το σημαντικότερο πράγμα στη ζωή μου και λατρεύω τη δουλειά μου. Οτιδήποτε ακολουθεί απλά έπεται, δηλαδή έχει και τη μικρότερη σημασία νια εμένα».\nΈχετε νιώσει επαγγελματική ανασφάλεια;\n«Αυτή η δουλειά είναι μία μόνιμη ανασφάλεια! Ποτέ δεν ξέρεις τι θα σου ξημερώσει. Ψάχνεσαι και τρέχεις διαρκώς. Στην τηλεόραση, άλλωστε, δουλεύουν οι λιγότερο όμορφοι και ικανοί, αλλά με τις περισσότερες γνωριμίες».\nΈχετε σκεφτεί να ασχοληθείτε με κάτι άλλο;\n«Σπούδασα Ελληνική Φιλολογία. Κάποτε ήθελα να γίνω και καθηγήτρια Πανεπιστημίου! Η ζωή είναι αναπάντεχη. Εκεί που μπορεί να μη θέλεις κάτι, σου συμβαίνει. Κάποιες φορές η επιβίωση δεν σου αφήνει περιθώρια επιλογών», δήλωσε στην εφημερίδα «Realnews».


Και μικρό και... ηλεκτρικό SUV ετοιμάζει η Jaguar\nΠρώτη καταχώρηση: Κυριακή, 30 Οκτωβρίου 2016, 15:34\nΓια το 2018, ίσως και προς τα τέλη του 2017 (δηλαδή σε ένα χρόνο!) η Jaguar θα παρουσιάσει ένα νέο Σε 1 - 1,5 χρόνο θα δούμε δύο νέα μοντέλα "JAG" και μάλιστα ηλεκτρικά... μοντέλο που θα ανήκει στην κατηγορία των οχημάτων ελευθέρου χρόνου. Το συγκεκριμένο θα βασίζεται στην ηλεκτροκίνηση και κατά πάσα πιθανότητα θα ονομάζεται J-Pace.\nΗ κίνηση θα μεταδίδεται είτε αμιγώς ηλεκτρικά είτε σε συνδυασμό με κινητήρα εσωτερικής καύσης (τα λεγόμενα plug in hybrid), μία τάση που βλέπουμε έντονα σε πολλές μάρκες οι οποίες θεωρούν ότι η ηλεκτροκίνηση είναι το μέλλον.\nΑπέναντι στα premium\nΤο νέο SUV της βρετανικής φίρμας θα κατατάσσεται στην κατηγορία που βρίσκονται μοντέλα όπως BMW Δεν αποκλείεται ο κινητήρας - εκτός του ηλεκτροκινητήρα - να είναι μικρότερος των 2.000 κ.εκ. X1, Audi Q3 κ.ά.\nΕρωτηματικό ωστόσο παραμένει το ποια θα είναι η χωρητικότητα του κινητήρα καθώς υπάρχει και το ενδεχόμενο να δούμε και μηχανικά σύνολα μικρότερα των 2.0 λίτρων (συνδυασμό με ηλεκτροκινητήρα).\nΗ Jaguar ήδη πραγματοποιεί δοκιμές εξέλιξης με το νέο της ηλεκτρικό SUV, ενώ μαζί με το συγκεκριμένο θα ρίξει στην αγορά και ένα δεύτερο που θα ανήκει στην κατηγορία των sedan ή hatchback μοντέλων.\nΓια να δείτε τη σημερινή γκάμα των μοντέλων της Jaguar πατήστε ΕΔΩ\nΤελευταία ενημέρωση: Κυριακή, 30 Οκτωβρίου 2016, 15:34


ΕΚΠΑΙΔΕΥΤΙΚΟΙ ΛΗΜΝΟΥ: Μια ακόμη παρωδία της παρέας των 10 (άντε 11)\nΔιά Χειρός MagisterP στις 17:48\nΟύτε 1 καν!\nΑυτό που καταλαβαίνω με το φτωχό μου το μυαλό, είναι ότι:\nόταν έχουμε 25 προβληματισμένα άτομα που θέλουν να εκφραστούν, το φυσιολογικό και αναμενόμενο είναι να συστήσουν από 1 έως 25 ΤΟ ΠΟΛΥ ομάδες προβληματισμού ( ώστε να έχει 1 άτομο ΤΟΥΛΑΧΙΣΤΟΝ η κάθε μία).\nΤο γεγονός ότι το πλήθος των ομάδων είναι μεγαλύτερο από το πλήθος των μελών της ( σύνηθες για ορισμένα ακροαριστερά -και όχι μόνον απ' ότι φαίνεται- γκρουπούσκουλα), δείχνει ότι κάτι δεν πάει καλά.\nΟύτε οι Μαοϊκοί δεν τα κάνουν αυτά!\n( Έχουν κατ' ελάχιστον 1 άτομο ανά γκρουπούσκουλο).


Αναρτήθηκε από Εφη στις 4:09 μ.μ. 9 σχόλια: Σύνδεσμοι σε αυτήν την ανάρτηση\nΑναρτήθηκε από Εφη στις 12:39 π.μ. 11 σχόλια: Σύνδεσμοι σε αυτήν την ανάρτηση\nΑναρτήθηκε από Εφη στις 10:59 μ.μ. 8 σχόλια: Σύνδεσμοι σε αυτήν την ανάρτηση\nΑναρτήθηκε από Εφη στις 12:46 π.μ. 14 σχόλια: Σύνδεσμοι σε αυτήν την ανάρτηση\nΑναρτήθηκε από Εφη στις 3:49 μ.μ. 9 σχόλια: Σύνδεσμοι σε αυτήν την ανάρτηση\nΑναρτήθηκε από Εφη στις 7:45 π.μ. 17 σχόλια: Σύνδεσμοι σε αυτήν την ανάρτηση\nΑναρτήθηκε από Εφη στις 7:22 π.μ. 4 σχόλια: Σύνδεσμοι σε αυτήν την ανάρτηση


Xiaomi ceo: το κουτί του Mi 11 δεν θα συνοδεύεται από φορτιστή – 🆂🅼🅰🆁🆃🅿🅷🅾🅽🅴🅶🆁🅴🅴🅲🅴\nXiaomi ceo: το κουτί του Mi 11 δεν θα συνοδεύεται από φορτιστή\nDate: 26 Δεκ. 2020Author: Alexandros.A\nΗ ιστορία επαναλαμβάνεται. Ο καταναλωτής, χάνει σιγά σιγά προνόμια που θεωρούσε κάποτε δεδομένα και ακολουθεί ανήμπορος να αντιδράσει. Πριν από λίγα χρόνια, όταν η Apple έβγαλε την υποδοχή ακουστικών 3,5 χιλιοστών, ορισμένοι κατασκευαστές τηλεφώνων Android γρήγορα χλεύασαν την απόφαση του τεχνολογικού γίγαντα του Cupertino, μόνο και μόνο για να την ακολουθήσουν οι ίδιοι αργότερα.\nΗ Apple κυκλοφόρησε τη σειρά iPhone 12 τον Οκτώβριο, χωρίς φορτιστή και ακουστικά στο κουτί, αναφέροντας περιβαλλοντικούς λόγους. Η Xiaomi, φαίνεται ότι ακολουθεί τα βήματα της Apple, τουλάχιστο στο Mi 11, καθώς ο CEO της Lei Jun επιβεβαίωσε σήμερα ότι το Mi 11 που φτάνει στις 28 Δεκεμβρίου δεν θα έχει φορτιστή στο πακέτο λιανικής.\nΟ Lei Jun ανέφερε την προστασία του περιβάλλοντος ως λόγο για την αφαίρεση του φορτιστή από το κουτί του Mi 11 και είπε ότι γνωρίζει ότι αυτή η απόφαση μπορεί να μην πάει καλά, μιας και θα αντιδράσουν πολλοί πελάτες.\nΕπιπλέον, ο Lei Jun αποκάλυψε το κουτί του Mi 11, το οποίο είναι λεπτότερο από τα κουτιά άλλων τηλεφώνων που έχουν φορτιστή, αλλά έχει και μερικά χαρακτηριστικά του Mi 11 γραμμένο σε αυτό: κάμερα 108MP, οθόνη Super AMOLED, πιστοποίηση HDR10 + και συντονισμός ήχου από τον Harman Kardon.\nΤο κουτί του Mi 11, υποδηλώνει ότι τα μελλοντικά smartphone Xiaomi θα αποστέλλονται επίσης χωρίς φορτιστή. Αυτό δεν αποτελεί έκπληξη, ωστόσο πρόκειται για μια τάση της βιομηχανίας, οπότε θα αγοράζουμε έναν φορτιστή ξεχωριστά για κάθε νέο smartphone, εάν αυτός που διαθέτετε δεν είναι συμβατός.\nΠροηγούμενο Προηγούμενο άρθρο: Galaxy Watch 3 vs Huawei Gt2 pro\nΕπόμενη Επόμενο άρθρο: Ούτε το 5G έσωσε τις πωλήσεις smartphones το 2020


Jerry P: «Η τεχνολογία θα αντικαταστήσει το ανθρώπινο μυαλό» | Capital Today\nΟ Jerry Prochazka κατέχει τη θέση Head of Wargaming Alliance (Third Party Publishing).\nΑφού πέρασε 12 χρόνια στο πολεμικό ναυτικό των Ηνωμένων Πολιτειών Αμερικής ως πυρηνικός μηχανικός, αποφοίτησε από το Πανεπιστήμιο του Σικάγο με μεταπτυχιακές σπουδές στις κοινωνικές επιστήμες.\nΗ μετάβασή του στον κόσμο της τεχνολογίας δεν ήταν εύκολη, ήταν, όμως, η σωστή. Τον συναντήσαμε στο περιθώριο της ομιλίας του στο πλαίσιο της καινοτόμου σειράς ομιλιών «Life Changing Ideas» του Πανεπιστημίου Λευκωσίας και της Globaltraining, με μεγάλο χορηγό και συμπαραστάτη την Ελληνική Τράπεζα και χορηγό επικοινωνίας το Capital Today.\nΜας μίλησε για τον καθηγητή – υπεύθυνο για τη μετέπειτα πορεία του. «Είχα έναν εκπληκτικό καθηγητή στο πανεπιστήμιο. Ονομαζόταν Ben Wright. Αφού πέρασα έναν χρόνο στο πανεπιστήμιο, ήρθε η ώρα να πάρω μια απόφαση. Θα συνέχιζα για να κάνω διδακτορικό ή θα έκανα κάτι άλλο;».\nΗ Παρασκευή που τον σημάδεψε\nΌπως μας είπε, θυμάται μέχρι σήμερα ότι ήταν Παρασκευή, όταν μπήκε στην αίθουσα διδασκαλίας ο καθηγητής του, ο Mr. Wright. «Ήταν ο τύπος καθηγητή που έφερνε ντόνατς και καφέ στην τάξη. Όλη η τάξη γνώριζε ότι δεν χρειάζεται να ξυπνήσει νωρίς. Ήταν ένας υπέροχος τύπος».\nΑφού πλησίασε τον ίδιο, που ήταν με τον φίλο του, τού είπε ότι δεν νομίζει ότι πρέπει να συνεχίσει, για να πάρει διδακτορικό. «Το πρώτο πράγμα που σκέφτηκα ήταν “oh, oh, μου λέει ότι είμαι χαζός”». Στη συνέχεια του εξήγησε ότι απλώς θα βαριόταν!\nΟ Mr. Wright τού έδωσε κατευθυντήριες γραμμές και τού ζήτησε να βγει έξω και να ζήσει πράγματα. Μάλιστα τον σύστησε σε έναν πρώην φοιτητή του που εργαζόταν για την Accentrum - εταιρεία που ασχολείται με πληροφορική και υπηρεσίες.\nΗ επίσκεψη στην Accentrum\n«Οδήγησα μέχρι εκεί και τον συνάντησα. Με ρώτησε κάποια πραγματικά πολύ περίεργα πράγματα και μου είπε: “Κοίταξε, έχουμε πραγματικά ένα τεράστιο πρόβλημα στην εταιρεία. Κάθε δολάριο που ξοδεύουμε για εκπαίδευση, δεν ξέρουμε τι παίρνουμε πίσω. Και αυτό το πρόβλημα πρέπει να το λύσουμε”».\nΈτσι, του έδωσε ένα βιβλίο μαζί με ένα usb drive και του ζήτησε να συμπληρώσει το spreadsheet σε 40 ώρες, να διαβάσει το βιβλίο και να επιστρέψει πίσω, για να μοιραστεί μαζί του τις εντυπώσεις του. Ο Jerry Prochazka έκανε αυτό που έπρεπε να κάνει και, αφού μελέτησε το βιβλίο, επέστρεψε πίσω και εξήγησε στον πρώην μαθητή του Mr. Wright ότι το βιβλίο ήταν φριχτό και ότι δεν ήταν ο «άνθρωπός» του για τη δουλειά. «Άρχισα να του εξηγώ γιατί το βιβλίο είναι τόσο κακό και η απάντηση που πήρα ήταν: ΑΠΙΘΑΝΑ!». Κάπως έτσι εντάχθηκε στο ανθρώπινο δυναμικό της Accentrum.\nΤα πρώτα χρόνια στην Accentrum\nΚατά τα πρώτα 3 χρόνια της εργασίας του, όπως μας εξήγησε, εστίασε στο πώς μετράμε τη μάθηση τόσο σε μεγάλο επίπεδο όσο και σε ολόκληρη την εταιρεία, αλλά και από τάξη σε τάξη. «Αυτό με πήρε από την εκμάθηση στην τεχνολογική θέση. Πέρα από αυτό, μπήκα στην ηγετική ανάπτυξη της εταιρείας και στο πώς αναπτύσσουμε τους “χρυσούς συνεργάτες” μας».\nΌταν η τεχνολογία αντικαθιστά το ανθρώπινο μυαλό\nΕρωτηθείς κατά πόσον η τεχνολογία μπορεί να αντικαταστήσει το ανθρώπινο δυναμικό, ο Jerry Prochazka έδωσε δυο απαντήσεις.\nΌπως μας είπε, «η πρώτη απάντηση είναι η εύκολη: η οποία είναι γύρω από την αποδοτικότητα και τον αυτοματισμό και πολλές εταιρείες είναι πολύ καλές σε αυτό. Αλλά ο δεύτερος τρόπος, με τον οποίο οι εταιρείες μπορούν να εκμεταλλευτούν την τεχνολογία, είναι πραγματικά η ενίσχυση του τρόπου συνεργασίας των ανθρώπων».\n«Η πραγματική δουλειά», μας τόνισε, «που κάνουμε, είναι σε ομάδες και το ερώτημα που τίθεται είναι πώς μπορούμε να βοηθήσουμε τη συνεργασία - πώς μπορεί η τεχνολογία να μας βοηθήσει να συνεργαστούμε καλύτερα».\n«Το νόημα είναι η αποτελεσματικότητα και αυτό τελικά σημαίνει ότι η λιγότερη δημιουργικότητα στα προβλήματα επίλυσης που αφορούν στη δουλειά μας, είναι πιθανότερο να πάρει τελικά τον δρόμο της τεχνητής νοημοσύνης, που είναι γεγονός».\n«Αν κάποιος σπουδάζει, για να γίνει λογιστής, δεν ξέρω αν είναι πολύ καλή ιδέα. Όχι μακροπρόθεσμα, επειδή τελικά θα δούμε πραγματικά πολύπλοκη τεχνητή νοημοσύνη που θα μπορεί να εκτελεί τις εργασίες πολύ πιο αποτελεσματικά. Είναι κάτι που βλέπουμε στα νομικά. Όλο και λιγότεροι δικηγόροι εκτελούν απλά συμβόλαια. Θα πρέπει να κάνουν πιο πολύπλοκες εργασίες, για να παραμείνουν ανταγωνιστικοί», αναφέρει.\nΕρωτηθείς εάν η τεχνολογία τελικά θα αντικαταστήσει το ανθρώπινο δυναμικό, η απάντησή του είναι αφοπλιστική: «Ναι, χωρίς αμφιβολία. Θα ήσουν πολύ χαζός να σκεφτείς ότι η τεχνολογία δεν θα αντικαταστήσει πολλά από τα ανθρώπινα μέσα. Τόσο οι άνθρωποι όσο και το ανθρώπινο δυναμικό ως επάγγελμα θα αντικατασταθούν από την τεχνολογία».\nΤου ζητήσαμε να μας πει σε ποιο επίπεδο η Wargaming εκμεταλλεύεται την τεχνολογία. Σύμφωνα με τον ίδιο, η τεχνολογία στην Wargaming εξυπηρετεί πολλούς διαφορετικούς σκοπούς. «Προφανώς», μας είπε, «η τεχνολογία χρησιμοποιείται για τη διανομή ενός παιχνιδιού, σε όλο τον κόσμο που λειτουργεί 24 ώρες την ημέρα, 7 ημέρες την εβδομάδα».\nΠαίζοντας εναντίον της τεχνητής νοημοσύνης στο παιχνίδι, είναι τεχνολογία. Έτσι, όπως μας είπε, το προϊόν της Wargaming είναι τεχνολογία. «Επιπλέον, υπάρχει τεχνολογία στα συστήματα ανθρώπινου δυναμικού, στα συστήματα προσλήψεων, καθώς και στα χρηματοπιστωτικά συστήματα». Παράλληλα, όπως μας εξήγησε, χρησιμοποιούν τεχνολογία όπως είναι το Facebook στην Wargaming, για να βοηθήσουν το προσωπικό να συνεργαστεί.\n«Όλα αυτά χρησιμοποιούνται, επειδή οι υπάλληλοί μας είναι τεχνολογικά εξοικειωμένοι, αφού όλες μας οι ασχολίες έχουν να κάνουν με την τεχνολογία», κατέληξε.\nΟ Jerry Prochazka μέχρι πρόσφατα ήταν Διευθυντής Ανθρώπινου Δυναμικού, ενώ πρόσφατα μετακινήθηκε στην θέση Head of Wargaming Alliance (Third Party Publishing).\nΠοιο το πρώτο πράγμα που αναζητούσε στους υποψηφίους για μια θέση εργασίας στην Wargaming; «Το πάθος. Αν δεν είσαι παθιασμένος με αυτό που κάνεις, τότε γιατί είσαι εδώ;», μας είπε.\nΓια ποιο απ’ όλα όσα έκανε στην επαγγελματική του ζωή είναι περήφανος; «Ένα από τα πιο περήφανα επιτεύγματά μου οδήγησε την Ryat στη 13η θέση στην παγκόσμια κατάταξη στις εταιρείες με τις καλύτερες θέσεις εργασίας. Είχαμε μια πραγματικά ιδιαίτερη κουλτούρα εκεί».\nΤον ρωτήσαμε αν είναι Gamer: «Νομίζω ότι είμαι πιο σκληρός gamer από τους περισσότερους φοιτητές. Υπάρχουν πολύ λίγα παιχνίδια στον πλανήτη γη που δεν έχω αγγίξει».\nΜε τι ασχολείται στον ελεύθερό του χρόνο; Όταν δεν δημοσιεύει παιχνίδια, σκέφτεται πολύ σχετικά με τον σχεδιασμό.\nΠοιο το αγαπημένο του παιχνίδι: Αν αφορά παιχνίδι υπολογιστή τότε, ίσως, να είναι το Civilization. Ένα δεύτερο αγαπημένο του είναι ένα από τα σημαντικότερα MMO's που έπαιξε, το Aion, ενώ σε online παιχνίδια αγαπά το Warhammer.\nΔυο Κύπριοι αρχιτέκτονες δημιουργούν με Κουγκρί!


← Aς γίνουμε όλοι μια γροθιά ενάντια στην ξένη κατοχή\nΈξαλλος με τον Φελώνη ο Ευαγγελάτος on air!(video) →\nΑλλιώς τους ήθελε τους δασκάλους του ο Μιχαλιός. Να έχουν σαν πρώτο μέλημα να τον εξασκήσουν να παρατηρεί τον κόσμο κι όχι απλώς να τον βλέπει. Γιατί η παρατήρηση από μόνη της γεννάει απορίες – όσο πιο προσεκτική τόσο πιο πολλές και πιο δημιουργικές. Να τον καθοδηγούν πώς να ψάχνει μεθοδικά τις απαντήσεις στα βιβλία. Να εμψυχώνουν την παρόρμησή του να τολμήσει το δικό του δειλό βήμα στην ανακάλυψη του καινούργιου προσθέτοντας έτσι έναν μικρό κρίκο στην αλυσίδα της γνώσης που κληροδοτείται. Μα τέτοιους δασκάλους δεν είχε βρει μέχρι τώρα και ήταν εντελώς απίθανο να τους βρει στο φροντιστήριο με τη σκοπιμότητα του οποίου είχε ιδεολογικές διαφωνίες. Θα έπαιρνε όρκο πως κανένας καθηγητής εκεί μέσα δεν θα έχανε “πολύτιμο” χρόνο για να τους γοητεύσει αφηγούμενος την ιστορία του υπολογισμού του ύψους των Πυραμίδων.\nΚι έφυγε να πιει παγωμένα σερμπέτια – γιατί ο ήλιος της ερήμου δεν αστειεύεται – μ’ ένα πονηρό χαμόγελο ικανοποίησης στα χείλη που διαλαλούσε τη χαρά της περιέργειας που συνάντησε το “γιατί” της.


ΕΙΔΗΣΕΙΣ 🕔10/05/2019 - 18:03 | Author: Newsroom Ipaidia\nΝέα αναβολή πήρε το σχέδιο της κυβέρνησης για μια νέα έξοδο στις αγορές με την έκδοση ενός 7ετούς ή 3ετούς ομολόγου μετά τις πιέσεις που δέχονται τις τελευταίες ημέρες τα ελληνικά ομόλογα. Παράγοντες της αγοράς συμφωνούν πως θα ήταν «τρέλα» στις δεδομένες συνθήκες να επιχειρήσει νέα έκδοση ομολόγων, όπως είναι γνωστό ότι σχεδίαζε με ορίζοντα υλοποίησης έως το πρώτο δεκαπενθήμερο του Ιουνίου.\nΗ αναταραχή στις διεθνείς αγορές με φόντο τον εμπορικό πόλεμο ΗΠΑ- Κίνας σε συνδυασμό με το πακέτο παροχών που εξήγγειλε η κυβέρνηση αλλά κυρίως την απόπειρα μονομερούς μείωσης των στόχων πρωτογενών πλεονασμάτων στο 2,5% του ΑΕΠ αντί για 3,5% από το 2020, ασκούν έντονες πιέσεις στις αποδόσεις των ελληνικών τίτλων με το δεκαετές να ξεπερνά και πάλι το 3,5%.\nΤην ίδια ώρα, το πακέτο παροχών Τσίπρα έχει ανοίξει μέτωπο με τους δανειστές. Προς το παρόν η προοπτική των ευρωεκλογών έχει κρατήσει τις αντιδράσεις των ευρωπαϊκών θεσμών συγκρατημένες, όχι όμως το ΔΝΤ και τις αγορές.\nΟ Πήτερ Ντόλμαν, επικεφαλής της αποστολής του ΔΝΤ στην Αθήνα, μιλώντας χθες σε συνέδριο του Οικονομικού Επιμελητηρίου εξέφρασε την αντίδραση του Ταμείου μετά τις κυβερνητικές ανακοινώσεις. Υπεραμύνθηκε της ανάγκης εξεύρεσης δημοσιονομικού χώρου ώστε να μειωθούν φορολογικοί συντελεστές και να αυξηθούν οι κοινωνικές δαπάνες, υποδεικνύοντας την οδό της μείωσης του αφορολογήτου για χρηματοδότηση και απέρριψε τα νέα σχήματα ρύθμισης οφειλών σε 120 δόσεις. Όπως είπε, από το 1997 έως το 2015 έχουν τεθεί σε εφαρμογή 50 ρυθμίσεις οφειλών ή 3 ρυθμίσεις το χρόνο.\nΑργότερα, το πρακτορείο Reuters επικαλούμενο τρεις ευρωπαίους αξιωματούχους κατέγραφε ανησυχία στο ευρωπαϊκό στρατόπεδο. «Οι προτάσεις Τσίπρα, συνιστούν την εκδοχή δημοσιονομικής χαλάρωσης η οποία συναρτάται με την πολιτική και για την οποία ανησυχούσαμε στις αναλύσεις βιωσιμότητας χρέους» δήλωσε στο πρακτορείο μία πηγή.\nΣύμφωνα με πληροφορίες, οι πλέον έντονες αντιδράσεις εντοπίζονται στους κόλπους του ESM.\nΌσον αφορά το χρόνο εκδήλωσης των αντιδράσεων με σαφήνεια από την πλευρά της ευρωζώνης- εκτός και εάν υπάρξει συμβιβασμός- οριστικές αποφάσεις δεν έχουν ληφθεί ακόμα. Αρχικά διέρρευσε πως θα γινόταν συζήτηση επί του ελληνικού θέματος στις 16 Μαϊου, ενδεχόμενο το οποίο όμως φέρεται να απομακρύνεται και πάλι λόγω ευρωεκλογών.\nΜέχρι τώρα, η Ελλάδα δεν έχει περιληφθεί στην ατζέντα της επικείμενης συνεδρίασης των υπουργών Οικονομικών της ευρωζώνης και αρμόδιες πηγές δεν αποκλείουν η συζήτηση να γίνει στο Eurogroup του Ιουνίου αφού έχει δημοσιοποιηθεί νωρίτερα η έκθεση της Κομισιόν στις 5 Ιουνίου.\nNews Tag: ΑΓΟΡΕΣΕΛΛΑΔΑ


Τι να μαγειρέψουμε στα παιδιά για να πολεμήσουμε τις φθινοπωρινές ιώσεις | Creteonair\nΓράφει η Έλπι Κατωγιαννακη:\nΟι απότομες αλλαγές του καιρού και οι αυξομειώσεις της θερμοκρασίας, σε συνδυασμό με τη συνύπαρξη πολλών παιδιών στις σχολικές αίθουσες, σηματοδοτούν την έναρξη της εποχής των ιώσεων που φέρνει το φθινόπωρο μαζί του. Πολλοί γονείς αναρωτιούνται πώς μπορούν να τονώσουν το ανοσοποιητικό σύστημα των παιδιών τους μέσω της διατροφής. υπάρχουν λύσεις -αρκεί να δεσμευτείτε σε μικρές καθημερινές αλλαγές και προσθήκες στην διατροφή των παιδιών και προτείνει εύκολες συνταγές με υλικά υψηλής διατροφικής αξίας.\nΠοια θρεπτικά συστατικά βοηθούν στην ενίσχυση του ανοσοποιητικού των παιδιών;\n«Τα δύο πιο σημαντικά και απαραίτητα στοιχεία για το χτίσιμο της καλής ανοσίας είναι η βιταμίνη C και ο ψευδάργυρος. Όταν μιλάμε για βιταμίνη C, εννοούμε τα ακτινίδια, το μπρόκολο, τις πιπεριές, ενώ όταν αναφερόμαστε στον ψευδάργυρο εννοούμε τον κολοκυθόσπορο, τον λιναρόσπορο, το σπανάκι και τα κόκκινα φασόλια. Αυτά λειτουργούν ως προς την ένταση κα τη διάρκεια των ιώσεων, δηλαδή αν ένα παιδί έχει μια καλή πρόσληψη βιταμίνης C και ψευδαργύρου, αντί να αρρωστήσει 5-6 φορές το χρόνο, πιθανότατα θα αρρωστήσει μόνο 3 φορές. Επιπλέον, αντί να είναι άρρωστο για δέκα ημέρες, θα είναι μόνο για πέντε.\nΕίναι σημαντικό να μην φορτώνουμε τα παιδιά με ζάχαρη, διότι μειώνεται η ικανότητα του οργανισμού να συνθέσει βιταμίνη C, οπότε όσο χυμό πορτοκάλι κι αν πιει ή όσο ακτινίδιο φάει, αν του δώσετε κέικ που περιέχει ζάχαρη δεν θα βοηθηθεί. Έπειτα, αυτό που βοηθάει αρκετά στην πρόληψη είναι και τα προβιοτικά, στα οποία δεν έχει δοθεί πολλή σημασία. Μπορούμε να τα βρούμε είτε σε κεφίρ, που οι γονείς μπορούν να το φτιάξουν με βιολογικό γάλα ή με νερό, είτε σε κάποιο βιολογικό γιαουρτάκι. Ανάλογα με την ασθένεια που θέλουμε να προλάβουμε, π.χ. αν ένας γονιός ξέρει ότι το παιδί του αρρωσταίνει με λοίμωξη του ανώτερου αναπνευστικού ή συνήθως με φαρυγγίτιδα, οι ειδικοί προτείνουν και την ανάλογη προβιοτική καλλιέργεια.\nΑπό εκεί και πέρα, όταν αρρωστήσει, επιλέγουμε σουπίτσες. Η κοτόσουπα είναι αρκετά ενισχυτική γιατί τα οστά του κοτόπουλου περιέχουν την καρνοσίνη, που αποτελεί ενισχυτικό του ανοσοποιητικού συστήματος, μαζί με κάποια λαχανικά όπως είναι το σέλινο, το κρεμμύδι που ενισχύουν επίσης αρκετά το ανοσοποιητικό. Γενικότερα, μια μεσογειακή διατροφή με αποφυγή της ζάχαρης ή των επεξεργασμένων τροφίμων βοηθάει σίγουρα. Καλό είναι να υπάρχει μια ποικιλία, δηλαδή δύο φορές την εβδομάδα μπορούμε να προτιμήσουμε τα όσπρια ή το ψάρι σε σούπα που είναι αρκετά βοηθητικά.\nΌσον αφορά τα διάφορα ροφήματα, σπανίως προτείνω βότανα σε παιδιά και έγκυες, διότι δεν υπάρχουν πολλές έρευνες γύρω από το συγκεκριμένο ζήτημα. Ακόμα και το χαμομήλι που το θεωρούμε ακίνδυνο, δεν το προτείνω πολύ εύκολα. Μπορούμε να δώσουμε λίγο χαμομήλι στο παιδί επειδή πονάει ο λαιμός του, αλλά όχι να το φορτώσουμε με πάρα πολλά βότανα. Η βοτανολογία είναι μια ιδιαίτερτη επιστήμη που πρέπει να προσέξουμε, γιατί δεν ξέρουμε πώς ανταποκρίνεται το ανοσοποιητικό σύστημα του κάθε ατόμου. Γενικότερα, τα smoothies λαχανικών μαζί με φρούτα (όχι smoothies φρούτων, γιατί είναι προτιμότερο να καταναλώνουν τα φρούτα ως έχουν) είναι καλύτερη επιλογή»\nΠΗΓΗ: Δέσποινα Μαρσέλου Διατροφολόγος Διαιτολόγος


υπάρχει μάχη φωτιάς και βιασύνη; Αυτά είναι 5 παιχνίδια overwatch copycat android\nΣυνολικά, το Overwatch είναι πολύ καλό, ξεκινώντας από το παιχνίδι, μέχρι τους δροσερούς χαρακτήρες.\nΠοιος δεν γνωρίζει το παιχνίδι Overwatch; Όποιος αρέσει να παίζει παιχνίδια, ειδικά παιχνίδια FPS, πρέπει να έχει γνωρίσει αυτό το αναπτυσσόμενο παιχνίδι. Συνολικά, το Overwatch είναι πολύ καλό, ξεκινώντας από το παιχνίδι, μέχρι τους δροσερούς χαρακτήρες.\nΠράγματι, το παιχνίδι Overwatch όχι ένα δωρεάν παιχνίδι, επομένως πρέπει να φτάσετε στο περιεχόμενο του πορτοφολιού σας εάν θέλετε να το παίξετε, αλλά δεν φαίνεται να είναι μεγάλο πρόβλημα για τους παίκτες, επειδή αυτό το παιχνίδι είναι αποδεδειγμένο πολύ καλά. Τώρα για όσους από εσάς μπορεί να αισθάνονται αντίρρηση να το αγοράσουν, μην ανησυχείτε, γιατί κάτω από το ApkVenue το παρέχει 5 υπέροχα παιχνίδια όπως το Overwatch που μπορείτε να παίξετε δωρεάν στο smartphone σας! Δείτε τα παρακάτω!\n16 καλύτερα παιχνίδια MOBA 2020 σε Android και υπολογιστή, δωρεάν και εθιστικό!\nMOBA Flavour FPS! Εδώ είναι 4 από τα καλύτερα παιχνίδια MOBA FPS που μπορείτε να παίξετε\nΠώς να παίξετε το Overwatch παιχνιδιού σε smartphone Android\nΥπάρχει Battle Fire και Gun Rush! Εδώ είναι 5 Super Android παιχνίδια παρόμοια με το Overwatch!\n1. Βασιλιάς της Λεγεώνας\nΤο πρώτο που το ονομάζεις Βασιλιάς της Λεγεώνας. Αν κοιτάξουμε τον ήρωα αυτού του παιχνιδιού, φαίνεται σαφές ότι είναι πολύ παρόμοιο με το παιχνίδι overwatch, η διαφορά είναι ότι μπορείτε να παίξετε αυτό το παιχνίδι. δωρεάν σε smartphone εσείς. Εκεί, όχι μόνο οι χαρακτήρες του παιχνιδιού είναι δροσεροί και παρόμοιοι, τα χειριστήρια που παραδίδονται δεν διαφέρουν πολύ.\nΟ τρόπος παιχνιδιού στο σύνολό του δεν είναι πολύ διαφορετικός, είναι απλώς επειδή το King of Legion είναι ένα παιχνίδι για κινητά οπότε θα είναι πιο διασκεδαστικό και πρακτικό!\n2. Μάχη φωτιά\nΤο δεύτερο είναι Μάχη φωτιά, αν το κοιτάξουμε από γραφική άποψη, μπορεί να ειπωθεί ακόμα δεν είναι τέλεια, ναι, φυσικά, γιατί αυτό το παιχνίδι είναι ακόμα σχετικά νέο. Ωστόσο, το Battle Fire είναι παρόμοιο με το overwatch. Η μαχητική ιδέα αυτού του παιχνιδιού περισσότερο προς ένα μέρος με το στοιχείο της φωτιάς ή των εγκαυμάτων. Ενδιαφερόμενος?\n3. Ακόμα ζωντανοί\nΤο τρίτο, σύμφωνα με το ApkVenue, είναι πολύ ωραίο, εκτός από το ότι είναι παρόμοιο με το overwatch, αυτό το παιχνίδι παρέχει επίσης χαρακτηριστικά που σπάνια ανήκουν σε άλλα παιχνίδια FPS. Εσύ Ακόμα ζωντανός μπορεί επίσης να παίξει σε λειτουργία 5v5 αγώνες, αυτοί οι χαρακτήρες θα χωριστούν σε συγκεκριμένες κατηγορίες.\nΌλοι οι χαρακτήρες φαίνονται επίσης πολύ τέλειοι και εγγυώνται να σας διασκεδάσουν. Όχι μόνο αυτό, στο Still Alive οι χαρακτήρες μπορούν επίσης να το κάνουν ειδική χειροτεχνία έτσι ώστε η δύναμη και οι επιθέσεις να μπορούν γίνονται ψηλότεροι.\n4. Gun Rush\nΌχι λιγότερο δροσερό αδερφέ! Εάν εξακολουθείτε να μην είστε ικανοποιημένοι με παιχνίδια όπως το Overwatch παραπάνω, ίσως Gun Rush μπορείτε να δοκιμάσετε. Σε αυτό το παιχνίδι θα μπορείτε να μπείτε και στη λειτουργία μάχης 5v5, εκτός από το ότι οι χαρακτήρες του παιχνιδιού είναι εξαιρετικά συναρπαστικοί! Επειδή είναι πολύ μοναδικό, σε συνδυασμό με δροσερές δεξιότητες του.\nΜπορούμε να πούμε ότι η ποιότητα του παιχνιδιού Gun Rush είναι τέλεια, θα το δούμε μόνο μέσω των χαρακτήρων του παιχνιδιού, τότε είναι αρκετά δωρεάν λείος. Επιπλέον, αυτό το παιχνίδι μπορεί να εγκατασταθεί δωρεάν! Ποιος δεν θέλει να παίξει δωρεάν αλλά ωραία παιχνίδια;\n5. Ήρωες του πολέμου\nΤο τελευταίο είναι πολύ παρόμοιο με το Overwatch. Ομοιότητα Παιχνίδι Heroes of Warfare Με το Overwatch μπορείτε να το βρείτε σε πολλά πράγματα, από το σχεδιασμό χαρακτήρων, έως και σε πολλά περιεχόμενο σε κάθε μάχη. Μπορείτε να σκεφτείτε τους Ήρωες του Πολέμου ως δωρεάν έκδοση του overwatch mobile game, επειδή είναι πολύ παρόμοια συνολικά.\nΔεν είναι απλώς δροσερό στους χαρακτήρες, το gameplay είναι το ίδιο πολύ ωραία, εκεί σας παρέχεται επίσης μια λειτουργία 5v5 αγώνες που μπορείτε σίγουρα να παίξετε online. Εάν ενδιαφέρεστε, μπορείτε να το κατεβάσετε δωρεάν στο Play Store.\nΝατος 5 παιχνίδια παρόμοια με το overwatch για smartphone Android. Αν δεν έχετε βιώσει ποτέ παιχνίδια με θέμα όπως το παραπάνω, τότε πρέπει πραγματικά να το δοκιμάσετε τώρα, γιατί εκτός από τη διασκέδαση, τα πέντε παραπάνω παιχνίδια είναι επίσης δωρεάν!


Φαίη Σκορδά Archives - Gossip .gr\nΓιώργος Λιάγκας: Παιχνίδια στη θάλασσα με τον γιο του!\nΚάνοντας κρουαζιέρα με το σκάφος του και απολαμβάνοντας χρόνο με τους φίλους του επέλεξε ο Γιώργος Λιάγκας να περάσει μέρος των\n«Η παιδική χαρά της γιαγιάκας» έγραψε η Φαίη Σκορδά σε σχόλιο που δημοσίευσε μέσα από τον προσωπικό της λογαριασμό στο Instagram. Η Φαίη\nΣπυροπούλου εναντίον Λιάγκα-Σταμάτη: Τι συνέβη και έχει παγώσει η δικαστική τους διαμάχη;\nΣε τηλεοπτική της συνέντευξη, μιλώντας για τη δικαστική της διαμάχη με τον Γιώργο Λιάγκα και τη ΣάσαΣταμάτη με αφορμή σχόλια για το πρόσωπό\nΓιώργος Λιάγκας – Φαίη Σκορδά: Μαζί και πάλι στη Χαλκιδική με τα παιδιά!\nΤις πρώτες ημέρες τις πέρασαν στην Χαλκιδική μαζί με τα παιδιά τους και στη συνέχεια χωρίστηκαν για λίγο. Το σίγουρο είναι πάντως πως ο\nΦαίη Σκορδά: Σε θερινό σινεμά βράδυ Δευτέρας!\nΜε τον πιο όμορφο τρόπο ξεκίνησε η νέα εβδομάδα για την Φαίη Σκορδά! Η παρουσιάστρια δημοσίευσε μια φωτογραφία από το θερινό σινεμά στο\nΚάθε Καλοκαίρι ο Γιώργος Λιάγκας και η Φαίη Σκορδά συνηθίζουν να περνούν κάποιες μέρες χώρια. Στην αρχή πήγαν μαζί στην Τήνο, στη\nΛιάγκας-Σκορδά : Ξεκίνησαν τις καλοκαιρινές τους διακοπές αλλά δεν μας λένε που\nΤις καλοκαιρινές τους διακοπές ξεκίνησαν ο Γιώργος Λιάγκας και η Φαίη Σκορδά μαζί με τα παιδιά τους. Ο παρουσιαστής ως γνωστόν έχει το δικό\nΦαίη Σκορδά: Απίστευτα εντυπωσιακή με sexy φόρεμα στο summer party του ΑΝΤ1!\nΣτο καλοκαιρινό party του ΑΝΤ1 βρέθηκε το βράδυ της Πέμπτης 7 Ιουλίου η Φαίη Σκορδά. Η ξανθιά παρουσιάστρια εντυπωσίασε για ακόμη μια\nΦαίη Σκορδά: Το «φλερτ» του γιου της, στο σκάφος!\nΜια πολύ τρυφερή φωτογραφία του γιου της δημοσίευσε η Φαίη Σκορδά στον προσωπικό της λογαριασμό της στο\nΛιάγκας-Σκορδά: Έτσι είναι τα κορμί τους δίχως ρετούς\nΣήμερα η εκπομπή το Πρωινό βγήκε εκτός πλατό. Η ομάδα της εκπομπής βρίσκεται στο Πόρτο Χέλι και στην έναρξη της εκπομπής είδαμε τον\nΦαίη Σκορδά: Φωτογραφίζει το Γιάννη και το Δημήτρη στο δωμάτιο πριν τον ύπνο\nΟ Γιάννης και ο Δημήτρης είναι η μεγάλη της αδυναμία και μας το αποδεικνύει σε κάθε ευκαιρία. Η αγαπημένη τους συνήθεια είναι να διαβάζουν παρέα στο κρεβάτι παραμύθια\nΗ μπηχτή του Τρύφωνα Σαμαρά στην Σκορδά\nΟ Τρύφωνας Σαμαράς έριξε για τα καλά τις μπηχτές του για τη Φαίη Σκορδά αλλά και για τον Γιώργο Λιάγκα. Ο Γιώργος Λιάγκας σχολίασε την απόφαση σας να πάτε στην\nΦαίη Σκορδά: Μπανάκι με τον Γιάννη και τον Δημήτρη!\nΗ Φαίη Σκορδά, μέσα από τον προσωπικό της λογαριασμό στο Instagram, το βράδυ της Τρίτης 17 Μαΐου, μοιράστηκε με τους διαδικτυακούς της φίλους μια φωτογραφία από το\nΦαίη Σκορδά: Στο super market με τους γιους της! Η φωτογραφία στο Instagram!\nΗ Φαίη Σκορδά, μέσα από τον προσωπικό της λογαριασμό στο Instagram, το απόγευμα της Δευτέρας 9 Μαΐου, δημοσίευσε μια φωτογραφία με τους δύο γιους της στο super\nΗ Φαίη Σκορδά «κόβει» την ανάσα: Δείτε την με καυτό μπικίνι και χωρίς ίχνος ρετούς!\nΛίγες ημέρες πριν αναχωρήσουν για την Τήνο μαζί με τα παιδιά τους, η Φαίη Σκορδά και ο Γιώργος Λιάγκας απαθανατίστηκαν σε πισίνα γνωστού ξενοδοχείου να\nΦαίη Σκορδά: Ποζάρει μαυρισμένη στην Τήνο με εντυπωσιακό μαγιό χωρίς ρετούς!\nΠασχαλινές διακοπές στην Τήνο για την Φαίη Σκορδά και την οικογένειά της\nΦαίη Σκορδά: Έπεσε το παραβάν την ώρα που άλλαζε και έμεινε γυμνή στο πλατό!\nο ατύχημα που συνέβη στο πλατό του "Πρωινό" ενώ η εκπομπή ήταν σε εξέλιξη, δεν έχει προηγούμενο! Καλεσμένη ήταν η Γωγώ Μαστροκώστα και αμέσως μετά\nΓιώργος Λιάγκας: Το συγκινητικό “αντίο” στον μπαμπά του\nΟ Γιώργος Λιάγκας, όπως μάθαμε μέσα από τη εκπομπή του, έχασε από ανακοπή καρδιάς τον πατέρα του Γιάννη. Ο παρουσιαστής δεν ήταν στο πόστο του αυτή τη μέρα. Αποχαιρέτησε όμως\nΣκορδά – Λιάγκας: Η χρυσή πρόταση για διαφήμιση! 500.000 ευρώ στα πόδια τους!\nΟ Γιώργος Λιάγκας και η Φαίη Σκορδά αποτελούν το πρότυπο της ιδανικής ελληνικής οικογένειας. Μαζί στην τηλεόραση, μαζί και στη ζωή, έχοντας δύο πανέμορφα αγόρια και χωρίς να\nΤο party που διασκέδασε όλη η κοσμική Αθήνα!\nΟ Χάρης και ο Γιώργος Ντάβλας διοργανώνουν τα πιο glamorous event στην Ελλάδα. Τα δύο αδέρφια είναι οι κυρίαρχοι στην εγχώρια βιομηχανία δημοσίων σχέσεων που\nΦαίη Σκορδά: Βόλτα στο “καταφύγιό” της!\nΗ παρουσιάστρια του ΑΝΤ1 τα Σαββατοκύριακα χαλαρώνει από την το\nΓιώργος Λιάγκας – Φαίη Σκορδά: Χαλαρά παιχνίδια με τους γιους τους\nΗ καθημερινότητά τους είναι έντονη και απαιτητική με πολλές επαγγελματικές υποχρεώσεις, γι’ αυτό και\nΦαίη Σκορδά: Εκνευρίστηκε με τον Γρηγόρη Αρναούτογλου και αποχώρησε από την εκπομπή\nΦαίη Σκορδά και Γιώργος Λιάγκας επέστρεψαν στους τηλεοπτικούς μας δέκτες σήμερα στο Πρω1νό του Ant1 με καλεσμένο τον Γρηγόρη Αρναούτογλου. Ο…


Στη Φορτέτζα πάει ο... κρητικός αμπελώνας - ΠΑΤΡΙΣ\nΓια δεύτερη συνεχόμενη χρονιά, ο Δήμος Ρεθύμνης και το Δίκτυο Οινοποιών Κρήτης-Wines of Crete διοργανώνουν την εκδήλωση γευσιγνωσίας κρητικού κρασιού Wines of Crete @ Fortezza, το Σάββατο 29 Ιουνίου, με ωράριο 20:00-23:30.\nΟι ξένοι επισκέπτες θα μυηθούν στις κρητικές ποικιλίες από την οινοχόο Υρώ Κολιακουδάκη, από τις 20:15 έως τις 20:45, σε ειδικά διαμορφωμένο χώρο στην έκθεση.\nΤο κρητικό τυρί και τα καπνιστά αλλαντικά της Κρήτης δεν θα μπορούσαν να λείπουν από τη βραδιά, με την ευγενική χορηγία των Μανουκαράκης ΑΕ-Amari Cretan Dairy και Αφοί Κασσάκη. Χορηγός της εκδήλωσης είναι και το οινοτουριστικό πρακτορείο Crete Wine Escapes.\nΤη γευσιγνωσία θα συνοδέψουν με τις μελωδίες τους ο Δημήτρης Κατακουζηνός και η Νέλλη Βαβάση. Η εκδήλωση αποτελεί συνδιοργάνωση της Περιφερειακής Ενότητας Ρεθύμνης και πραγματοποιείται με την υποστήριξη του Επιμελητηρίου Ρεθύμνης.\nΑπό τη Νέα Υόρκη στην Κρήτη


Τουρισμός και δημόσιες πολιτικές στη σύγχρονη Ελλάδα (1914-1950) – Η ανάδυση ενός νεοτερικού φαινομένου – economia.gr\nΑρχική/Βιβλιοπαρουσίαση/Τουρισμός και δημόσιες πολιτικές στη σύγχρονη Ελλάδα (1914-1950) – Η ανάδυση ενός νεοτερικού φαινομένου\nΈνα μεγάλο κενό στην επιστημονική προσέγγιση του τουρισμού στην Ελλάδα καλύπτει το βιβλίο του Άγγελου Φ. Βλάχου «Τουριστική Ανάπτυξη και Δημόσιες Πολιτικές στη σύγχρονη Ελλάδα (1914-1950): η ανάδυση ενός νεοτερικού φαινομένου» – μια παρακαταθήκη για επόμενες ερευνητικές απόπειρες.\nΜέσα από αυτό, γίνεται κατανοητό ότι το όραμα της τουριστικής ανάπτυξης έρχεται από μακριά, ενώ αναδεικνύεται η σχέση του Τουρισμού με την Πολιτική και ακόμα περισσότερο με το Κράτος. Στην Ελλάδα, αυτή η φάση πολιτικής παρέμβασης συμπίπτει –συμβολικά- με την κήρυξη του Α΄ Παγκοσμίου Πολέμου (1914) και φαίνεται να ολοκληρώνεται με την ανασύσταση του Ελληνικού Οργανισμού Τουρισμού (1950) – μια εξέλιξη που έμμεσα συνδέεται με τον αναδυόμενο Ψυχρό Πόλεμο. Όλα αυτά τα αποτυπώνει υποδειγματικά η παρούσα μελέτη του Άγγελου Φ. Βλάχου, έχοντας ως επίκεντρο την -ως επί το πλείστον- αδιερεύνητη ελληνική περίπτωση.\nΑπό τους λιγοστούς επισκέπτες των αρχαιολογικών ανασκαφών και της Ακρόπολης, ως τους μαζικούς αποίκους της παραλίας και τους λάτρεις του ήλιου και της θάλασσας, ο δρόμος υπήρξε μακρύς αλλά γεμάτος κακοτοπιές. Η Ελλάδα ήταν γνωστή στους Ευρωπαίους πολύ πριν ο τουρισμός αποκτήσει την σημερινή του μορφή. Το να ταξιδεύεις στην Ελλάδα ήταν επιβεβλημένο – ειδικά για τους Βρετανούς επιστήμονες. Το ταξίδι στην Ελλάδα είχε συχνά εκπαιδευτικό χαρακτήρα –κυρίως για τους ταξιδιώτες που ασχολούνταν με κλασσικές σπουδές οι οποίοι βασισμένοι στα γραπτά των αρχαίων ιστορικών και φιλοσόφων, επισκέπτονταν περιοχές με ξεχωριστή ιστορική και αρχαιολογική αξία.\nBy economia|2022-01-19T18:26:32+03:0028 Μαΐου, 2020|Βιβλιοπαρουσίαση|


Top Quark- Το σωματίδιο ύλης με τον μικρότερο χρόνο ζωής | Ένας Επιζών των Quantum Diaries\n← Το διάγραμμα της εβδομάδας:Η SUSY μετά την ανακάλυψη του Higgs\nInvisible Higgs Not Seen ! →\nTop Quark- Το σωματίδιο ύλης με τον μικρότερο χρόνο ζωής\nPosted on 15 Σεπτεμβρίου, 2013\tby qdsgreek\nΠαρά το κλείσιμο του επιταχυντή Tevatron στο Fermilab, πριν από δύο χρόνια, και την επακόλουθη αποσυναρμολόγηση του ένδοξου ανιχνευτή του CDF, η Κοινοπραξία του CDF συνεχίζει να παράγει εξαιρετικά αποτελέσματα χρησιμοποιώντας την πληθώρα δεδομένων που έχει συλλέξει κατά τα προηγούμενα 10 χρόνια.\nΣήμερα θα βρείτε στο Cornell arxiv μία καινούρια δημοσίευση από το CDF, που περιγράφει τις νέες πολύ ενδιαφέρουσες μετρήσεις μίας ιδιότητας του top κουάρκ-το σωματίδιο που ανακαλύφθηκε στο Fermilab το 1995, το βαρύτερο στοιχειώδες σωμάτιο που γνωρίζουμε. Αυτή η ιδιότητα είναι ο χρόνος ζωής των top quarks.\nΕπειδή τα top quarks είναι εξαιρετικά βαριά, -173.3 GeV, με περιθώριο σφάλματος μικρότερο του ενός GeV- έχουν μεγάλη ποσότητα ενέργειας να προσδώσουν στα προϊόντα της διάσπασής τους, και αυτό έχει διάφορες συνέπειες. Μία από αυτές είναι η κάπως εφήμερη φύση του. Θεωρητικοί υπολογισμοί μας επιτρέπουν να υπολογίσουμε πως για ένα τέτοιο σωματίδιο ο χρόνος ζωής είναι αντιστρόφως ανάλογος την μάζα του εις την τρίτη, το οποίο αφήνει μια πολύ μικρή περίοδο ύπαρξης για το top κουάρκ- μικρότερο από ένα τρισεκατομμυριοστό του τρισεκατομμυριοστού του δευτερολέπτου (10^-24 sec)!\nΑκόμα και το να φανταστείς ένα τόσο μικρό διάστημα είναι πρόκληση. Τα κβάντα του φωτός δεν προλαβαίνουν καν να διασχίσουν ένα πρωτόνιο σε αυτόν το χρόνο. Πώς να το οπτικοποιήσεις; Ας πούμε πως εάν μπορούσες να ταξιδέψεις από εδώ έως το κέντρο του γαλαξία της Ανδρομέδας σε ένα δευτερόλεπτο (ξεχνώντας για λίγο τους περιορισμούς της ειδικής σχετικότητας), το top κουάρκ θα είχε διασπαστεί προτού μετακινηθείς ένα χιλιοστό !\nΑν καθίσεις και το σκεφτείς, είναι ακόμη πιο εκπληκτικό το γεγονός πως οι επιστήμονες μπορούν να μετρήσουν ένα τόσο μικρό χρονικό διάστημα. Παρ’ όλα αυτά, όντως μπορούμε. Και αυτό επειδή ο χρόνος ζωής ενός σωματιδίου είναι αντιστρόφως ανάλογος του φυσικού του πλάτους (natural width). Το φυσικό εύρος ενός συντονισμού είναι η εγγενής αβεβαιότητα στη μάζα ηρεμίας του. Οι δύο ποσότητες είναι συνδεδεμένες μέσω της αρχής της απροσδιοριστίας του Heisenberg, που εκφράζεται σε μορφή ενέργειας*χρόνου ως ΔΕ*Δt> h/2π, όπου h είναι η σταθερά του Plank.\nΑυτή η σχέση απροσδιοριστίας συνδέει τη χρονική διάρκεια της διαδικασίας συντονισμού (η ζωή ενός υποατομικού σωματιδίου), Δt, με την απροσδιοριστία στην ενέργεια -ή τη μάζα- ηρεμίας του, ΔΕ. Το γινόμενο τους πρέπει να είναι μεγαλύτερο της ανηγμένης σταθεράς του Plank, οπότε όσο μικρότερο το Δt, τόσο μεγαλύτερο πρέπει να είναι το ΔΕ. Αλλά τι στ’ αλήθεια σημαίνει αυτό;\nΑς σκεφτούμε τον παλμό σε μια χορδή. Παράγει έναν ήχο που είναι ανιχνεύσιμος από το αυτί εάν έχει συχνότητα σε ένα εύρος από τα 40 περίπου Hertz, έως μερικές χιλιάδες Hertz. Εάν φανταστούμε πως ακούμε μία χαμηλή νότα για μικρό χρονικό διάστημα, θα δυσκολευτούμε να βρούμε τον ακριβή της τόνο. Και αυτό επειδή ακούσαμε μόνο μερικές ταλαντώσεις του κύματος. Κατά κάποιο τρόπο η ένταση γίνεται απροσδιόριστη όταν η διάρκεια της νότας είναι αρκετά μικρή ώστε να μην παράγονται αρκετά μέγιστα στο ακουστικό κύμα.\nΤα στοιχειώδη σωμάτια δεν διαφέρουν από τα παραπάνω- για την ακρίβεια , όλα τα φαινόμενα ταλάντωσης έχουν εν προκειμένω τις ίδιες βασικές αρχές. Έτσι, ένα top κουάρκ που ζει λιγότερο από 10^-24 sec δεν καταφέρνει να «εδραιώσει» μια καλώς καθορισμένη ένταση. Η προκύπτουσα αβεβαιότητα μπορεί να παρατηρηθεί, καθώς μπορούμε να μετρήσουμε τη μάζα των top quarks και εξ’ αρχής να καθορίσουμε πως κάποια εξ αυτών θα είχαν μάζες λίγο πάνω ή λίγο κάτω από τον μέσο όρο. Η διασπορά των μαζών είναι έτσι συνδεδεμένη με τον χρόνο ζωής του σωματιδίου.\nΗ σύμπραξη του CDF έκανε ακριβώς αυτού του είδους τη μέτρηση. Βεβαίως, αυτή είναι μια δύσκολη μέτρηση από τη στιγμή που μιλάμε για μια διασπορά της τάξεως του 1.5 GeV. Το πρόβλημα είναι πως η μάζα, οποιουδήποτε top quark, υπολογίζεται με ακρίβεια μιας τάξης μεγέθους τουλάχιστον μεγαλύτερης- 10, 20 GeV ανάλογα με τα ιδιαίτερα χαρακτηριστικά της κάθε παρατηρούμενης διάσπασης. Οι ανιχνευτές σωματιδίων που διαθέτουμε είναι εξαιρετικά μηχανήματα, αλλά η ενεργειακή τους ευκρίνεια δεν είναι αρκετή για να κατεβούμε κάτω από αυτό το επίπεδο. Από στατιστική σκοπιά, από την άλλη, μπορούμε να διακρίνουμε εάν στο δείγμα των top quarks όλα είχαν την ίδια μάζα ηρεμίας ή ελαφρώς διαφορετικές, ερευνώντας διεξοδικά την κατανομή των ανασχηματισμένων μαζών τους.\nΣτο παρακάτω σχήμα φαίνεται πως θα άλλαζε η κατανομή των ανακατασκευασμένων μαζών των υποθετικών top quarks εάν υποθέσουμε πλάτος 1.5 GeV ή 5 GeV ή 10 GeV.Η διαφορά είναι ελαχιστότατη! Έστω και έτσι όμως, με μεγάλα δείγματα από top κουάρκς μπορεί να προσαρμόσει κανείς την κάθε παρατηρούμενη κατανομή σε μια διαφορετική υπόθεση και να πάρει ένα διάστημα εμπιστοσύνης για το εύρος του top quark. Βέβαια μόνο στα λόγια είναι εύκολο αυτό: θα πρέπει καταρχάς κανείς να απομονώσει ένα καθαρό δείγμα από top κουάρκ, να κάνει έπειτα μια προσεκτική ανακατασκευή της μάζας τους και τότε η προσαρμογή θα πρέπει να αντιπροσωπεύει το υπόβαθρο.\nΤο αποτέλεσμα της προσαρμογής του δείγματος σε διαφορετικές υποθέσεις εύρους φαίνεται στο παρακάτω διάγραμμα. Αυτή είναι η επονομαζόμενη «ζώνη εμπιστοσύνης (confidence belt)»: για κάθε τιμή του μετρούμενου πλάτους (οριζόντιος άξονας) μπορεί κανείς να βρει ένα διάστημα εμπιστοσύνης (κάθετος άξονας) το οποίο θα περιέχει την σωστή τιμή του εύρους του top σε ένα δεδομένο ποσοστό των περιπτώσεων εφόσον το πείραμα επαναληφθεί αρκετές φορές. Η πραγματική μέτρηση φαίνεται στο κάθετο βέλος: Έτσι μας δίνεται το διάστημα εμπιστοσύνης για την πραγματική τιμή του εύρους του top κουάρκ σε 1.10 < Γ < 4.05 GeV (σε επίπεδο εμπιστοσύνης 68%).\nΕίναι αναγκαίο να πούμε πως δεν είναι η πρώτη φορά που καθορίζουμε το εύρος του top quark. Και το CDF και το DZERO έχουν κάνει τέτοιες μετρήσεις στο παρελθόν.Το DZERO χρησιμοποιώντας υποθέσεις βασισμένες σε κάποιο μοντέλο, είχε κάνει πιο ακριβείς υποθέσεις από αυτές που περιγράφονται εδώ. Oι μετρήσεις του CDF, όμως, είναι λιγότερο βασισμένες σε θεωρητικές υποθέσεις.\nThis entry was posted in Tevatron and tagged CDF, Top. Bookmark the permalink.


Γ. Κύρτσος: Εμπιστευτείτε μου έναν σταυρό προτίμησης για να έχετε έναν ισχυρό εκπρόσωπο στο Ευρωκοινοβούλιο - trikalaenimerosi\nΓ. Κύρτσος: Εμπιστευτείτε μου έναν σταυρό προτίμησης για να έχετε έναν ισχυρό εκπρόσωπο στο Ευρωκοινοβούλιο\nΕιδήσεις | 21 Μαϊ 2019, 13:31\nTι σας λέει ο κόσμος στις περιοδείες σας στις διάφορες πόλεις και περιοχές της Ελλάδας για τις ευρωεκλογές της 26ης Μαΐου;\nΟ κόσμος εκφράζει την βαθιά δυσαρέσκειά του με την πολιτική της κυβέρνησης Τσίπρα. Ιδιαίτερα στη Βόρεια Ελλάδα αισθάνεται ταπεινωμένος εξαιτίας της συμφωνίας Τσίπρα-Ζάεφ.\nΥπάρχουν ολόκληρες πόλεις και περιοχές της Ελλάδας που βρίσκονται ή τείνουν να περιέλθουν σε οικονομικό και κοινωνικό αδιέξοδο.\nΟι περισσότεροι πολίτες κρατάνε αποστάσεις ασφαλείας από το πολιτικό σύστημα.\nΗ εντύπωση που έχω σχηματίσει είναι ότι θα δώσουν τη μεγάλη πολιτική ευκαιρία στη ΝΔ αλλά θα είναι αυστηροί στην αξιολόγηση της κυβέρνησης Μητσοτάκη.\nΤο ευρωπαϊκό περιβάλλον είναι δύσκολο για μια χώρα με τα ιδιαίτερα προβλήματα της Ελλάδας. Τελικά η Ε.Ε. μας προσφέρει ευκαιρίες που μπορούμε να αξιοποιήσουμε;\nΤο σημαντικό είναι να ξέρεις πως λειτουργεί η Ε.Ε. και να αξιοποιείς τις ευκαιρίες. Την τελευταία πενταετία «απογειώθηκαν» οικονομίες, οι οποίες δεν παίζουν πρωταγωνιστικό ρόλο.\nΗ Ιρλανδία έχει πλέον διπλάσιο κατά κεφαλήν ΑΕΠ από την Ελλάδα, η Πολωνία αύξησε κατά 25% το ΑΕΠ την περίοδο της ελληνικής πτώσης, η Τσεχία μας πέρασε, η Σλοβακία μας πλησιάζει, η Ουγγαρία και οι δημοκρατίες της Βαλτικής πηγαίνουν πολύ καλά, Ισπανία, Πορτογαλία, Κύπρος αναπτύχθηκαν δυναμικά, ενώ εμείς μείναμε στάσιμοι την περίοδο 2015-2018.\nΔεν είναι λοιπόν τόσο θέμα συνεννόησης με τους εταίρους όσο σωστής μελέτης του οικονομικού χώρου στον οποίο λειτουργούμε και αξιοποίησης των ευκαιριών.\nΕμείς έχουμε φτάσει στο σημείο να αυξάνουμε συνεχώς τη φορολογία ενώ στην Ε.Ε. επικρατεί σκληρός φορολογικός ανταγωνισμός προς τα κάτω.\nΔιεκδικείτε δεύτερη πενταετία στο Ευρωπαϊκό Κοινοβούλιο. Γιατί να σας εμπιστευτούν οι ψηφοφόροι της ΝΔ έναν από τους τέσσερις σταυρούς προτίμησης που έχουν, σε όλη την Ελλάδα;\nΝομίζω ότι έκανα καλή δουλειά στη διάρκεια της πρώτης θητείας μου για να μην περάσει το πείραμα Τσίπρα- Βαρουφάκη σε Βρυξέλλες και Αθήνα και βρεθούμε εκτός Ευρωζώνης.\nΣαν μέλος της Επιτροπής Οικονομικών και Νομισματικών Υποθέσεων του Ευρωπαϊκού Κοινοβουλίου προετοίμασα το έδαφος για την τραπεζική ένωση, την ενίσχυση του ελληνικού τραπεζικού συστήματος και την αύξηση των επενδύσεων στα πλαίσια της Ευρωζώνης. Όλα αυτά μπορούν να γίνουν πράξη την επόμενη πενταετία αν είμαι εγώ στις Βρυξέλλες και κυβέρνηση Μητσοτάκη στην Αθήνα.\nΤο Ευρωπαϊκό Κοινοβούλιο ενέκρινε δικές μου εκθέσεις για χρηματοδότηση ανέργων στην περιοχή της Αττικής, για χρηματοδότηση ανέργων στα ΜΜΕ και για την αντιμετώπιση των συνεπειών από τον σεισμό στην Κεφαλλονιά.\nΈχω τις γνώσεις, την εμπειρία, το κύρος, την επιρροή σε Βρυξέλλες και Αθήνα, τον πολιτικό δυναμισμό για να ανταποκριθώ στις προσδοκίες όσων ψηφίσουν ΝΔ και μου δώσουν έναν από τους τέσσερις σταυρούς προτίμησης που έχουν σε όλη την Ελλάδα. Να με στηρίξουν οι πολίτες με τον σταυρό προτίμησης για να έχουν έναν ισχυρό και αποτελεσματικό εκπρόσωπο στο Ευρωπαϊκό Κοινοβούλιο.


Ξενοδοχεία στη συνοικία Βιλανόβα\nΒιλανόβα Ξενοδοχεία - Μόντενα\nΜουσείο Enzo FerrariΑν σκοπεύετε να επισκεφτείτε μουσεία, θα μπορούσατε να ρίξετε μια ματιά στις εκθέσεις σε ένα δημοφιλές σημείο ενδιαφέροντος, όπως Μουσείο Enzo Ferrari (Μόντενα). Αν επιθυμείτε να δείτε περισσότερα μουσεία εδώ (Μόντενα), τα ακόλουθα δεν είναι μακριά: Μουσείο Casa Museo Luciano Pavarotti και Palazzo dei Musei (παλάτι).\nΕκθεσιακό Κέντρο Modena FiereΑν επισκεφτείτε την περιοχή (Σαν Φαουστίνο-Μαντονίνα-Κουατροβίλε), αξίζει να φωτογραφίσετε το ακόλουθο σημείο ενδιαφέροντος: Εκθεσιακό Κέντρο Modena Fiere. Επίσης, οι ταξιδιώτες μας λατρεύουν τα μουσεία της περιοχής. Ξεκινήστε από εδώ την πολιτιστική σας περιήγηση.\nΠανεπιστήμιο της Modena και Reggio EmiliaΑν θέλετε να πάρετε μια γεύση της φοιτητικής ζωής στην πόλη (Μόντενα), επισκεφτείτε το ακόλουθο σημείο ενδιαφέροντος: Πανεπιστήμιο της Modena και Reggio Emilia, Παλιά Πόλη. Επίσης, οι ταξιδιώτες μας λατρεύουν τα μουσεία της περιοχής. Ξεκινήστε από εδώ την πολιτιστική σας περιήγηση.\nPalaPanini (στάδιο)PalaPanini (στάδιο), Κροτσέτα-Σαν Λάτζαρο-Μοντένα Εστ: Θα μπορούσατε να απολαύσετε ένα αθλητικό γεγονός σε αυτό το εκπληκτικό στάδιο. Επίσης, οι ταξιδιώτες μας λατρεύουν τα μουσεία της περιοχής. Ξεκινήστε από εδώ την πολιτιστική σας περιήγηση. Εδώ (Μόντενα) μπορείτε να απολαύσετε πολλές άλλες δραστηριότητες, όπως την ακόλουθη: Εργοστάσιο Ferrari.\nΠίστα Αγώνων Modena AutodromeΠίστα Αγώνων Modena Autodrome, Σαν Φαουστίνο-Μαντονίνα-Κουατροβίλε: Θα μπορούσατε να απολαύσετε ένα αθλητικό γεγονός σε αυτό το εκπληκτικό στάδιο. Επίσης, οι ταξιδιώτες μας λατρεύουν τα μουσεία της περιοχής. Ξεκινήστε από εδώ την πολιτιστική σας περιήγηση. Εδώ (Μόντενα) μπορείτε να απολαύσετε πολλές άλλες δραστηριότητες, όπως την ακόλουθη: Εργοστάσιο Ferrari.\nΚαθεδρικός ΜοδέναςΑν θέλετε να δείτε τα αξιοθέατα της περιοχής (Παλιά Πόλη), επισκεφτείτε το ακόλουθο μνημείο: Καθεδρικός Μοδένας. Επίσης, οι ταξιδιώτες μας λατρεύουν τα μουσεία της περιοχής. Ξεκινήστε από εδώ την πολιτιστική σας περιήγηση.\nΜάθετε περισσότερα για τη συνοικία Βιλανόβα\nΑναζητάτε την καλύτερη περιοχή για εξερεύνηση; Μπορείτε να επισκεφθείτε και αυτή την περιοχή: Βιλανόβα. Στην ευρύτερη περιοχή, μπορείτε να επισκεφτείτε κορυφαία μέρη όπως: Μουσείο Enzo Ferrari. Δύο μέρη που μπορείτε να επισκεφθείτε σε κοντινή απόσταση είναι τα εξής: Καθεδρικός Μοδένας και Piazza Grande (πλατεία).\nΒιλανόβα: Ποια είναι τα καλύτερα μέρη για τη διαμονή σας εδώ;\nΟι ταξιδιώτες μας δεν έχουν ορίσει κορυφαίες επιλογές στην περιοχή (Βιλανόβα), δείτε όμως εδώ μερικά από τα αγαπημένα τους μέρη σε κοντινή απόσταση:\nHotel Estense - απέχει 4,7 χλμ.\nSalotto delle Arti - απέχει 5,2 χλμ.\nBest Western Premier Milano Palace Hotel - απέχει 4,6 χλμ.\nCDH Hotel Modena - απέχει 4,3 χλμ.\nPhi Hotel Canalgrande - απέχει 5,4 χλμ.\nΒιλανόβα: Η περιοχή απέχει 5,1 χλμ. από την καρδιά της πόλης (Μόντενα).\n• Αεροδρόμιο Μπολόνια (BLQ), απέχει 34,4 χλμ. από την περιοχή (Βιλανόβα)\nΒιλανόβα: Τι να δείτε και να κάνετε στην περιοχή\nΒιλανόβα: Τι μπορείτε να δείτε στη γύρω περιοχή\n• Πανεπιστήμιο της Modena και Reggio Emilia (απέχει 5,3 χλμ.)\n• Καθεδρικός Μοδένας (απέχει 5,1 χλμ.)\n• Piazza Grande (πλατεία) (απέχει 5,1 χλμ.)\n• PalaPanini (στάδιο) (απέχει 5,9 χλμ.)\n• Εκθεσιακό Κέντρο Modena Fiere (απέχει 6,6 χλμ.)\nΒιλανόβα: Τι μπορείτε να κάνετε στη γύρω περιοχή\n• Μουσείο Enzo Ferrari (απέχει 4,6 χλμ.)\n• Gran Deposito Aceto Balsamico Giuseppe Giusti (απέχει 1,6 χλμ.)\n• Palazzo dei Musei (παλάτι) (απέχει 5 χλμ.)\n• Teatro Comunale Modena (θέατρο) (απέχει 5,1 χλμ.)


ΚΥΡΙΑΚΟΣ ΜΑΡΓΑΡΙΤΗΣ: Απριλίου 2009\nΑναρτήθηκε από ΚΥΡΙΑΚΟΣ ΜΑΡΓΑΡΙΤΗΣ στις 5:10 π.μ. 4 σχόλια:\nΑν Η Σιωπή Ήταν Χρυσός Θα Είχαμε Πεθάνει Όλοι Στην Ψάθα\n1. Αλλά η σιωπή δεν είναι χρυσός –ούτε κάποιο άλλο ευγενές ή αγενές μέταλλο.\n2. Η σιωπή δεν είναι ούτε αλαλία / αφασία / ασκεψία.\n3. Η σιωπή δεν μπορεί να περιγραφεί με καμιά μεταφορά / αλληγορία / παρομοίωση.\n4. Η σιωπή δεν είναι ποτέ εκκωφαντική, δεν υπαινίσσεται, δεν υπονοεί και, βέβαια, δεν απαντά. Δεν είναι «μια άλλη γλώσσα», δεν είναι καμιά εναλλακτική επιλογή έκφρασης ή / και απόφανσης.\n5. Η σιωπή σωπαίνει συμπληρώνοντας την γλώσσα –ή τον λόγο ή την ομιλία ή όποια άλλη εννοιολογική προτίμηση έχει ο καθένας, εγώ προκρίνω την γλώσσα εξαιτίας της διπλότητας της σημασίας: λόγος και σάρκα, αίσθηση και όργανο κ.λπ.\n6. Η σιωπή σωπαίνει εκ-καλύπτοντας την γλώσσα, εγγράφοντας τον εαυτό της στη γλώσσα ως ακέραιη, διανοιγμένη δυνατότητα, επιτρέποντας στο νόημα να εμφανιστεί και να από-κρυφτεί.\n7. Η σιωπή είναι ο τόπος της παρουσίας, το θεμέλιο του οίκου του Είναι, το ελεύθερο κενό όπου αρθρώνεται η αποκάλυψη του ονόματος.\nΗ σιωπή είναι και πολλά άλλα πράγματα, Φίλοι και Συγγενείς, πλην: αποτελούν όλα προεκτάσεις, διασαφηνίσεις και εμπλουτισμούς του εβδόμου σημείου. Είναι περασμένες πέντε, η βροχή στην Αθήνα έχει σταματήσει εδώ και ώρα και αυτή είναι η τελευταία καταχώρηση πριν από την Ανάσταση –μια νοθευμένα χαϊντεγγεριανή καταχώρηση, όπως, εξάλλου, και αρκετά άλλα στοιχεία ή συστατικά ή περιεχόμενα του πέμπτου ορόφου.\nΕπειδή, λοιπόν, μέσα στις επόμενες μέρες ίσως καταφέρουμε να κρατηθούμε στην και να κρατήσουμε την σιωπηλή δύναμη του ενδεχομένου της Ανάστασης, της ανάδυσης του όντως Κάλλους, σας εύχομαι Καλό Πάσχα, Φίλοι και Συγγενείς και επικαλούμαι την αδιαφιλονίκητη ευλαλία μιας από τις αγαπημένες μου γυναίκες του 20ου αιώνα η οποία δεν ήταν, φυσικά, συγγραφέας, διανοούμενη ή φιλόσοφος αλλά κάτι πολύ πιο ευρύ, αυθεντικό και ζωτικό, κάτι πολύ πιο ζωντανό.\nΜια φιλόκαλη, αγαπώσα γυναίκα που μας προσκαλεί χαμογελώντας και λέγοντας:\nΕλάτε να σιωπήσουμε.\nΑναρτήθηκε από ΚΥΡΙΑΚΟΣ ΜΑΡΓΑΡΙΤΗΣ στις 7:51 π.μ. 3 σχόλια:\nΠρος Υπεράσπιση του Ευγενούς Είδους των Στρουθοκαμήλων: Τρεις Θεμελιώδεις Παρεξηγήσεις και η Αποκατάστασή τους\n1. Ο στρουθοκάμηλος είναι, πιθανότατα, το πιο ευφυές πλάσμα στον κόσμο. Αλαζονικά, οι άνθρωποι έχουμε παρερμηνεύσει την παροιμιώδη στωικότητα και τη γαλήνη αυτού που όντως ξέρει –την έχουμε περάσει για ηλιθιότητα. Αυτό αποκαλύπτει πολλά για τον τρόπο με τον οποίο σκέπτονται οι άνθρωποι. Επίσης, το ότι μας έπεισαν για την ηλιθιότητά τους είναι επαρκές τεκμήριο για την ευφυΐα των στρουθοκαμήλων.\n2. Ο στρουθοκάμηλος είναι, επιπλέον, ένα από τα πιο κομψά και χαριτωμένα πλάσματα του κόσμου. Οι γυναίκες μιμούνται το βάδισμά του, οι άντρες αντιγράφουν την επιθετική του ευθιξία αλλά, για έναν ιδιόμορφο λόγο, η εμφάνισή του θεωρείται αλλοπρόσαλλη, αποκρουστική, ενίοτε και γελοία. Μια ανάμεσα σε χιλιάδες αποδείξεις ότι ακόμα δεν έχουμε καταφέρει να ξεχωρίσουμε την αισθητική από την Ομορφιά.\n3. Ο στρουθοκάμηλος, τέλος, εξαιτίας ενός επιστήμονα ο οποίος, προφανώς, διάβασε τη σκέψη αυτού του πλάσματος, κατηγορείται ότι αποσύρεται από τον κόσμο και χώνει το κεφάλι του στο χώμα επειδή φοβάται. Έτσι, η εσωστρεφής εκ-στάση, αυτή η έξοχη προϋπόθεση για κάθε αυθεντική σκέψη, βαφτίστηκε «στρουθοκαμηλισμός».\nΑυτά τα λιγοστά σχόλια, Φίλοι και Συγγενείς, για την αποκατάσταση ενός κατασυκοφαντημένου και εμφανέστατα παρεξηγημένου πλάσματος. Είναι απόγευμα Παρασκευής, έπεται ο Ακάθιστος Ύμνος και η σκόνη έχει, επιτέλους, υποχωρήσει –στενοχωριέμαι, βέβαια, γιατί η σκόνη μου θύμισε την Κύπρο αλλά δεν μπορεί κανείς να τα έχει όλα σ’ αυτή τη ζωή, έτσι δεν είναι;\nΛοιπόν, αυτή η προσωπική και λαμπρότατη σταυροφορία αποκατάστασης ενδέχεται να συνεχιστεί. Ένα πρόχειρο δείγμα για να σας ανοίξω την όρεξη: η Κασσάνδρα –προέκυψε από μια ενδιαφέρουσα συζήτηση στο μπαρ, βλέπε προηγούμενη καταχώρηση. Τείνει να παγιωθεί στις συνειδήσεις μας ότι όλοι αυτοί που αποκαλούνται «κασσάνδρες» είναι οι απαισιόδοξοι που κάνουν λανθασμένες –και αρνητικές- προβλέψεις.\nΦίλοι και Συγγενείς, το σύνθημα είναι: μην πυροβολείτε την Κασσάνδρα! Μια χαρά τα έλεγε η γυναίκα. Απλώς, οι υπόλοιποι δεν την πίστευαν. Και είδαμε τι έπαθαν.\nΑυτά. Σας ασπάζομαι –όχι ο Φαίδων, εγώ- εκ του ευάερου και ευήλιου, σήμερα, πέμπτου ορόφου.\nΑναρτήθηκε από ΚΥΡΙΑΚΟΣ ΜΑΡΓΑΡΙΤΗΣ στις 8:11 π.μ. 4 σχόλια:


Θεσσαλονίκη – Αιματηρό επεισόδιο με τέσσερις τραυματίες στο Κορδελιό | Στη Φόρα\nΑρχική Ελλάδα Θεσσαλονίκη – Αιματηρό επεισόδιο με τέσσερις τραυματίες στο Κορδελιό\nΕπεισόδιο με τέσσερις τραυματίες από πυροβολισμούς σημειώθηκε το απόγευμα της Παρασκευής στη Θεσσαλονίκη και συγκεκριμένα στο Κορδελιό.\nΕιδικότερα, σύμφωνα με πληροφορίες του thesstoday.gr, ένας άνδρας σε κατάσταση μέθης άρχισε να πυροβολεί από το μπαλκόνι του σπιτιού του, σε οικισμό Ρομά, παραπλεύρως της περιφερειακής οδού.\nΑπό τους πυροβολισμούς τραυματίστηκαν τέσσερα άτομα, μαζί με τον ίδιο τον άνδρα που πυροβολούσε. Οι τραυματίες μεταφέρθηκαν με ασθενοφόρο του ΕΚΑΒ στο νοσοκομείο Παπανικολάου, ενώ στο σημείο έσπευσαν αστυνομικές δυνάμεις.\nΠροηγούμενο άρθροΣυμβούλιο της Ευρώπης – Ζητεί την αποφυλάκιση του Οσμάν Καβαλά\nΕπόμενο άρθροΣυγκέντρωση διαμαρτυρίας κατά της EUMED 9 στο κέντρο της Αθήνας – Κλειστή η Πανεπιστημίου


a-sports.gr :: Τίμησαν τον Μαρινάκη οι Βετεράνοι του Ολυμπιακού\nΟΛΥΜΠΙΑΚΟΣ | Πέμπτη 16 Μαΐου 2019 - 19:43\nΜήνυμα ενότητας έστειλε ο ηγέτης των «ερυθρολεύκων»\nΠήρε την αναγνώριση που του αξίζει... Τον Βαγγέλη Μαρινάκη τίμησαν το βράδυ της Τετάρτης (15/5) οι Βετεράνοι του Ολυμπιακού.\nΗ εκδήλωση πραγματοποιήθηκε το Μικρολίμανο, με την παρουσία και του Γιάννη Μώραλη, με τον ισχυρό άνδρα της «ερυθρόλευκης» ΠΑΕ να στέλενει μήνυμα ενότητας.\n«Είμαστε τα τελευταία πέντε χρόνια στο πλευρό του Γιάννη Μώραλη όσο αναφορά τον Δήμο Πειραιά και θέλω να πω μετά απ’ όλα αυτά τα χρόνια, ότι μπορούμε και περπατάμε στους δρόμους του Πειραιά με ψηλά το κεφάλι και κοιτάζουμε όλους τους Πειραιώτες στα μάτια, γιατί τους είχαμε πει λίγα λόγια και τους είχαμε υποσχεθεί πολλά έργα. Και το πράξαμε σε όλο του το μεγαλείο. Επίσης, θα συνεχίσουμε με τον ίδιο ρυθμό και τη δεύτερη πενταετία.\nΜετά και την εμπειρία που έχουμε αποκτήσει, θα είμαστε ακόμα καλύτεροι και πιστεύουμε ότι σε δύο χρόνια από σήμερα, θα περπατάτε σε έναν διαφορετικό Πειραιά. Εμάς δεν μας ενδιαφέρει ο Δήμος επιχειρηματικά. Εμείς αγαπάμε τον Πειραιά, όπως αγαπάμε και τον Ολυμπιακό. Είναι οι δύο μεγάλες μας αγάπες και πορευόμαστε έτσι! Εκτός ότι ζητάω απ’ όλους σας την συμπαράστασή σας, στον τίμιο αγώνα που έχουμε ξεκινήσει. Στις 26 Μαΐου θέλουμε να είμαστε για άλλη μία φορά ΝΙΚΗΤΕΣ, γιατί εμείς έχουμε συνηθίσει σε μεγάλες νίκες. Μένουν λίγες ημέρες ακόμα, θα τρέξουμε λίγο παραπάνω για να κερδίσουμε για ακόμα μία φορά!», ανέφερε στην ομιλία του ο Βαγγέλης Μαρινάκης και κατέληξε:\n«Τελειώνοντας, θέλω να σας πω κάτι πάρα πολύ σημαντικό. Και αυτό είναι το εξής: Όλοι εσείς εδώ που έχετε περάσει από τον Ολυμπιακό, σαν παίκτες, σαν προπονητές και σαν παράγοντες από διάφορες θέσεις, είστε πάντα κοντά! Είτε είστε μέσα στην ομάδα, είτε έξω από την ομάδα. Αυτό είναι κάτι πολύ σημαντικό γιατί δείχνει ότι είμαστε όλοι ενωμένοι. Η αγκαλιά μας είναι μεγάλη. Χωρίς εξαιρέσεις. Αυτό είναι κάτι πολύ σημαντικό και είμαι ιδιαίτερα χαρούμενος που το βλέπω αυτό εδώ απόψε. Αλλά όχι μόνο εδώ, αλλά και σε όλη την Ελλάδα! Σας ευχαριστώ πολύ και να είστε πάντα καλά!».\nΙταλική επιμονή για Τσιμίκα – Νις... Αυτή είναι η… Βίβλος του Υγειονομικού Πρωτόκολλου των αγώνων της Σούπερ Λίγκας 1 Όλοι μέσα με τον Μαρτίνς να αρχίζει το σχέδιο δράσης για την Τούμπα «Στην Αθήνα για τον Τσιμίκα η Νις» Στέλνουν Ζότα στον Ολυμπιακό οι Πορτογάλοι


Kavala-Greece: Μαρτίου 2015\nΣτην κυκλοφορία από αύριο το τμήμα Εγνατίας Οδού – Παράκαμψη Καβάλας\nΣτην κυκλοφορία δίνεται από αύριο το τμήμα της Εγνατίας Οδού – Παράκαμψη Καβάλας που παραμένει κλειστό από τις 8 Μαρτίου λόγω κατολισθήσεων, καθώς εγκρίθηκε από την Τροχαία Καβάλας η μελέτη αμφίδρομης κατεύθυνσης, που παρέδωσε κλιμάκιο της «Εγνατία Οδός Α.Ε.»\nΗ αμφίδρομη κατεύθυνση θα είναι μήκους 350 μέτρων, ενώ για την ολοκλήρωση των εργασιών θα χρειαστεί να κλείσει για τρεις ώρες σήμερα το βράδυ το ρεύμα και η έξοδος για οχήματα προς Θεσσαλονίκη, με την κυκλοφορία τους να διοχετεύεται από το κέντρο της πόλης.\nΑπό χθες το μεσημέρι τα συνεργεία της «Εγνατία Οδός Α.Ε.» βρίσκονται στο σημείο των κατολισθήσεων στο τμήμα της Παράκαμψης Καβάλας, ξεκινώντας τις απαραίτητες τεχνικές εργασίες, ενώ σήμερα ξεκίνησε η τοποθέτηση των τσιμεντένιων μπλοκ.\nΣύμφωνα με τις εκτιμήσεις της Τροχαίας Καβάλας το τμήμα της Εγνατίας θα δοθεί πάλι στην κυκλοφορία νωρίς αύριο το πρωί.\nΜόνο τρεις βουλευτές του ΣΥΡΙΖΑ αρνήθηκαν να πάρουν αυτοκίνητο\nΑπ' τους 149 βουλευτές του ΣΥΡΙΖΑ, μόνο τρεις αρνήθηκαν να πάρουν βουλευτικό αυτοκίνητο, η Λένα Ψαρρέα, ο Γιώργος Δημαράς και ο Μουσταφά Μουσταφά. Οι διακηρύξεις του κόμματος έμειναν στα χαρτιά.


(VIDEO+PICS) Κυρ. Μητσοτάκης: "Ελλάδα-Κύπρος-Αίγυπτος, συγκροτούν ήδη ένα τρίγωνο ειρήνης, ασφάλειας και σταθερότητας στην Ανατολική Μεσόγειο" - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική VIDEOS (VIDEO+PICS) Κυρ. Μητσοτάκης: “Ελλάδα-Κύπρος-Αίγυπτος, συγκροτούν ήδη ένα τρίγωνο ειρήνης, ασφάλειας και σταθερότητας...\n(VIDEO+PICS) Κυρ. Μητσοτάκης: “Ελλάδα-Κύπρος-Αίγυπτος, συγκροτούν ήδη ένα τρίγωνο ειρήνης, ασφάλειας και σταθερότητας στην Ανατολική Μεσόγειο”\nΣτη δήλωσή του μετά την ολοκλήρωση της 7ης Τριμερούς Συνόδου Αιγύπτου-Ελλάδας- Κύπρου, στο Κάιρο, ο Πρωθυπουργός Κυριάκος Μητσοτάκης τόνισε:\n«Κύριοι Πρόεδροι, κυρίες και κύριοι. Συναντηθήκαμε σήμερα με τους φίλους Προέδρους Αιγύπτου και Κύπρου, Αλ Σίσι και Νίκο Αναστασιάδη, στην 7η Σύνοδο της τριμερούς συνεργασίας μας. Αυτό είναι μια απόδειξη του πόσο έχουν ενισχυθεί οι δεσμοί μας σε αυτό το εξαιρετικά επιτυχημένο σχήμα. Με την ευκαιρία θέλω να ευχαριστήσω τον Πρόεδρο της Αιγύπτου για τα καλά του λόγια, για τη ζεστή του φιλοξενία, καθώς είναι η πρώτη φορά που συμμετέχω με την ιδιότητα του νέου Πρωθυπουργού της Ελλάδας σε Σύνοδο Κορυφής Τριμερούς Συνεργασίας. Οι χώρες μας – και οι τρεις με βαθιές ρίζες στον χρόνο και στην ιστορία που χάνεται στο βάθος των αιώνων – συνεργάζονται – όπως είπαν και οι δύο κύριοι Πρόεδροι – σ’ ένα ευρύ φάσμα τομέων. Με σταθερό γνώμονα πάντα, την προώθηση της ευημερίας, της ασφάλειας, της περιφερειακής σταθερότητας και της φιλίας των λαών μας. Μια συνεργασία – που θέλω να τονίσω – είναι πάντα ανοιχτή σε όσες χώρες συμμερίζονται αυτές τις αρχές.\nΑγαπητέ κ. Πρόεδρε, για εμάς η Αίγυπτος δεν είναι μόνο μια φιλική χώρα. Είναι ένα μεγάλο κράτος με κομβική σημασία στην ευρύτερη περιοχή. Ένας κρίσιμος παράγων σταθερότητας στο Μεσανατολικό, στη Λιβύη και στη Συρία. Μια χώρα με ενεργή παρουσία στα τεκταινόμενα του Οργανισμού Ισλαμικής Συνεργασίας. Όπως και στην αφρικανική ήπειρο – ασκώντας μάλιστα τώρα και την Προεδρία της Αφρικανικής Ένωσης. Είναι ένας ισχυρός και σταθερός σύμμαχος στη μάχη κατά της διεθνούς τρομοκρατίας. Ένα μήνυμα το οποίο είναι χρέος μας να το επαναλαμβάνουμε, με σταθερότητα, και εντός της Ευρωπαϊκής Ένωσης, καθώς θα δρομολογήσουμε το επόμενο βήμα σύσφιξης των σχέσεων Ευρώπης και Αιγύπτου. Η Αίγυπτος είναι όμως κι ένας τόπος αποτελεσματικής ανάσχεσης των μεταναστευτικών ροών. Μια χώρα που υποδέχεται σχεδόν πέντε εκατομμύρια οικονομικούς μετανάστες – κυρίως από την Αφρική – και καταπολεμά εξαιρετικά αποτελεσματικά τα δίκτυα των παράνομων διακινητών. Το κάνει χωρίς να ζητά οικονομικά ανταλλάγματα. Η Αίγυπτος είναι επίσης μια χώρα που ιστορικά φιλοξενεί μια δυναμική ελληνική κοινότητα. Τα μέλη της υπήρξαν ανέκαθεν η ζωντανή, ισχυρή, καθημερινή θα έλεγα, γέφυρα φιλίας και κατανόησης μεταξύ των δύο λαών μας. Η Αίγυπτος, τέλος, προβάλλει σήμερα ως ένας ισχυρός οικονομικός εταίρος της Ελλάδας, ιδίως στον τομέα της Ενέργειας, με αιχμή το φυσικό αέριο. Στο πλαίσιο αυτό μάλιστα, οι τρεις χώρες χαιρετίσαμε τη σύσταση του East Mediterranean Gas Forum που θα συντονίζει την ενεργειακή μας πολιτική, πάντα – όπως τόνισε και ο Κύπριος Πρόεδρος – με σεβασμό στο περιβάλλον. Το φόρουμ αυτό θεωρούμε ότι μπορεί να αποτελέσει έναν καταλύτη για στενότερη συνεργασία μεταξύ των χωρών της Ανατολικής Μεσογείου. Πέραν όμως του ενεργειακού τομέα, η 7η Τριμερής Σύνοδος Κορυφής είχε απτά αποτελέσματα και σε αρκετούς άλλους τομείς. Συνομολογήσαμε μια Συμφωνία Συνεργασίας για την καταπολέμηση της παράνομης διακίνησης των πολιτιστικών αγαθών. Κάτι που όπως αντιλαμβάνεστε ενδιαφέρει ιδιαίτερα και τις τρεις χώρες. Είχα επίσης την ευκαιρία να ενημερώσω τους δύο Προέδρους για την πρωτοβουλία που έχει αναλάβει η Ελλάδα – στα πλαίσια του Οργανισμού Ηνωμένων Εθνών – να διοργανώσει μια μεγάλη Διεθνή Διάσκεψη για τις επιπτώσεις της κλιματικής αλλαγής στην πολιτιστική μας κληρονομιά. Είχα την ευκαιρία να καλέσω τους δύο Προέδρους στην Αθήνα, στα πλαίσια της Διάσκεψης που θα λάβει χώρα το 2020. Συνυπογράψαμε όμως κι ένα τριμερές εκτελεστικό πρόγραμμα προώθησης των επενδύσεων. Αυτό, αφού εξετάσαμε τα πολύ σημαντικά κοινά βήματα τα οποία έχουν γίνει στον Τουρισμό, στην επιχειρηματική και τελωνειακή συνεργασία, στη Γεωργία, στη Ναυτιλία, στην προστασία του Περιβάλλοντος. Καθώς η χώρα μου η Ελλάδα εξέρχεται πια με σταθερά βήματα από την οικονομική κρίση, τα ζητήματα της διεθνούς εξωστρέφειας, της περιφερειακής συνεργασίας, της προώθησης ξένων επενδύσεων από την Ελλάδα προς την Κύπρο και προς την Αίγυπτο, ανεβαίνουν πολύ ψηλά στην ατζέντα των δικών μας πολιτικών προτεραιοτήτων. Επίσης συζητήσαμε τη μεγάλη επιτυχία του Προγράμματος “Νόστος”, καθώς είμαστε τρεις χώρες που διαθέτουμε ισχυρή διασπορά. Καταλήξαμε επίσης σε κοινές δράσεις στον τομέα της κρουαζιέρας αλλά και για το κομβικό ζήτημα της προστασίας από τη θαλάσσια ρύπανση. Γι’ αυτό επιμείναμε στην ανάγκη να συσταθεί το συντομότερο δυνατόν Μόνιμη Γραμματεία στη Λευκωσία, ώστε να υποστηρίξει όλες τις πολιτικές πρωτοβουλίες που αναλαμβάνονται σε επίπεδο Κορυφής. Προφανώς και εκφράσαμε στον κ. Πρόεδρο την απόλυτη στήριξή μας στην εξεύρεση μιας δίκαιης και βιώσιμης λύσης στο Κυπριακό. Λύση στη βάση μιας διζωνικής-δικοινοτικής ομοσπονδίας, σύμφωνα με τα Ψηφίσματα των Ηνωμένων Εθνών. Όπως είπε και ο κύριος Πρόεδρος, χωρίς στρατεύματα κατοχής και χωρίς εγγυήσεις. Γι΄αυτό και οι τρεις χώρες τασσόμαστε υπέρ της άμεσης επανέναρξης των συνομιλιών στη μεγαλόνησο. Και η Κύπρος, και η Αίγυπτος, αλλά και η Ελλάδα, καταδικάσαμε ρητά – κι αυτό αποτυπώνεται και στο κοινό ανακοινωθέν – τις έκνομες ενέργειες της Τουρκίας στις θαλάσσιες ζώνες της Κύπρου, οι οποίες προσβάλλουν το Διεθνές Δίκαιο και προκαλούν μια άγονη ένταση. Όπως καταδικάσαμε και την προκλητική συμπεριφορά της Τουρκίας στο Αιγαίο, που επίσης αντιβαίνει στο Διεθνές Δίκαιο και στις σχέσεις καλής γειτονίας.\nΤα ζητήματα αυτά – όπως είχα την ευκαιρία να ενημερώσω τους κυρίους Προέδρους – τα έθεσα ευθέως και στον Υπουργό Εξωτερικών των ΗΠΑ, τον Μάικ Πομπέο, στην Αθήνα μόλις το περασμένο Σάββατο. Αξίζει νομίζω να καταγραφούν οι δύο σαφείς και επίσημες θέσεις του: Τόσο υπέρ της προστασίας και της εθνικής ασφάλειας της Ελλάδας, όσο και κατά των παράνομων γεωτρήσεων στην Κυπριακή ΑΟΖ και στο οικόπεδο 7. Από την πλευρά μας, οι τρεις φιλειρηνικές χώρες, επαναλάβαμε την ισχυρή μας δέσμευση στον σεβασμό του Διεθνούς Δικαίου και ειδικότερα της Σύμβασης των Ηνωμένων Εθνών για το Δίκαιο της Θάλασσας (UNCLOS).\nΤην κλιμάκωση της έντασης από πλευράς Τουρκίας, είχαμε την ευκαιρία να συζητήσουμε και με τον Πρόεδρο Αναστασιάδη σε μια εξαιρετικά χρήσιμη διμερή συνάντηση. Μια πολύ ουσιαστική συνεργασία, σε συνέχεια της χθεσινής επίσκεψης του Υπουργού κ. Δένδια στην Κύπρο. Ειδικότερα μας απασχόλησαν οι εξαγγελίες προθέσεων για ενέργειες στα Βαρώσια, οι οποίες παραβιάζουν σαφείς Αποφάσεις του Συμβουλίου Ασφαλείας. Βεβαίως μας απασχόλησε και το γεγονός ότι η Τουρκία προχωρά σε μία ακόμη έκνομη ενέργεια στη θαλάσσια περιοχή που όχι μόνο βρίσκεται εντός κυπριακής ΑΟΖ, αλλά έχει οριοθετηθεί και αδειοδοτηθεί σε ευρωπαϊκές εταιρείες. Θέλω να διαβεβαιώσω όλους ότι για τους επιβαλλόμενους χειρισμούς βρισκόμαστε σε διαρκή επαφή, συνεργασία και συντονισμό με τη Λευκωσία, και ενόψει της Συνόδου Κορυφής της 17ης Οκτωβρίου. Όπως βρισκόμαστε και σε συνεργασία με όλους τους Ευρωπαίους και διεθνείς συμμάχους μας.\nΓια τα ευρύτερα ζητήματα της περιφερειακής πολιτικής είναι ευτυχές γεγονός ότι οι απόψεις μας συμπίπτουν και στα ζητήματα της Λιβύης και στα ζητήματα της Συρίας και στον τρόπο επίλυσης του Παλαιστινιακού ζητήματος.\nΚλείνω την τοποθέτησή μου με ένα μήνυμα αποφασιστικότητας και αισιοδοξίας: Ελλάδα, Κύπρος και Αίγυπτος, συγκροτούν ήδη ένα τρίγωνο ειρήνης, ασφάλειας και σταθερότητας στην Ανατολική Μεσόγειο. Πυλώνες αρμονικής συνεργασίας, συμπόρευσης και προόδου προς όφελος των λαών, αλλά και της σταθερότητας στην ευρύτερη περιοχή. Στον δρόμο αυτόν βαδίζει και θα βαδίζει σταθερά η Τριμερής Σύνοδος Κορυφής, και προσβλέπουμε αγαπητέ Νίκο στην ευγενική σου φιλοξενία, καθώς θα είσαι ο οικοδεσπότης της 8ης Τριμερούς, η οποία θα γίνει στην Κύπρο. Είμαι σίγουρος ότι τα θετικά της μηνύματα και κυρίως τα γόνιμα αποτελέσματά της σύντομα θα γίνουν φωτεινός φάρος για τις εξελίξεις σε ολόκληρη την περιοχή μας. Κύριε Πρόεδρε, σας ευχαριστώ και πάλι για τη θερμή φιλοξενία. Κύριοι Πρόεδροι, σας ευχαριστώ για την θερμή υποδοχή που μου επιφυλάξατε και για τα καλά σας λόγια».